Yangon Ah Covid-19 Zawt Nak Atum Ko Na In Adang Hmun Cu An Tam Chin – Onlinenungak\nYangon Ah Covid-19 Zawt Nak Atum Ko Na In Adang Hmun Cu An Tam Chin\nBy chin chin on October 27, 2020\nThil lak nak zuar nak pawl asi mi khuapi asi mi Yangon chung ah Covid-19 i chon nak atum ko na in Yangon khua chung si mi aleng lei khua hme deuh ah cun azual chin ko.Octorber ni 10 ni ah khan cun zawt nak athar i chon nak 1900 leng azual hnu ah zerh hnih chung ah Yangon chung zawt nak ni chiar te in atum.\nHi zawt nak Yangon khuapi chung i azual nak khua pawl cu kawl ram kut tu Daw Aung San Suu Kyi nih ni 5 ni ah khan mui lang nak he i ral ring ding in thawng athanh hna Yangon hi atha nawlh ding zawt nak zong atum i an i veng khawh lai ti ah kawl ram uk tu nih achim tu lio can te ah cun kan i bul tawl ka lawng asi ko kan tei tak tak rih loh ti ah kawl ram uk tu nih achim.\nYangon chung ah ni chiar te in zawt nak akarh nak hi Octorber thla ni 10 ni in 2000 deng mang tiang aum nak in ni chiar cu atum deuh ko ti ah Yangon khaupi i Covid-19 zoh khen nak alian pahnih nak si mi Doctor zaw win soe nih ni 5 ni ah khan achim.Ni chiar ah zawt nak ai chon mi hi mi nung 800 in 1000 kar lak lawng an um cang ti ah amah nih achim zawt nak akarh le karh lo hi cu mi pi nan cung ah asi ko kan mah nih kan chuah mi nawl te te hi zulh khawh i zuam u law inn chung lawng ah um uh ral ring te in um uh ti ah Daw Aung San Suu Kyi nih ral ring nak achim.\nNi khat ni zing ka tiang ah kawl ram chung ah Covid-19 ai cang mi 44774,athi mi 1095 an um i adam nawlh mi hi mi nung 24920 an um.Ram le tai khua 15 aum mi ah hin khua 200 cu covid-19 anei mi an si.


Malaysia Ah Buddhist Chungkhar Dong Khat Khrihfa Ah An Lut | Faiceu News\nInnpiMalaysiaMalaysia Ah Buddhist Chungkhar Dong Khat Khrihfa Ah An Lut\nJuly 30, 2018 Salai Robert Ngun Sang Malaysia 0\nMalaysia ah ralzaam dirhmun in khua a sa ve mi Rakhine lei in Buddhist chungkhar dong 1 cu Buddha biaknak chuahtaak in Khrihfa biaknak ah an lut tiah theih a si.\nJuly 22, Zarhpini ahkhan ah Buddhist a simi U Myo Win innchungkhar cu an umnak Manjung, Setiawan i Lautu Christian Fellowship biakinn ah Buddha in Khrihfa sinak an hmu tiah Christian Talin (FB min) sinin theih a si.\nU Myo Win le a chungkhar cu 2003 ah Malaysia an phan i 2009 ah UNHCR Card an rak hmu. Amah hi fanu 2 a ngei i Tiling (Cuaipia phah rian) tuan in chungkhar paw a cawmmi a si.\nAtu bantukin Khrihfa a cannak a ruang cu an fale ruangah hin a si ti a si. An fanu le pahnih, Gyi Gyi le Alisan timi unau 2 hna hi Khrihfa an hawile nih Sunday School an kaipi lengmang hna. Cu hnuah, hringtu an nu zong cu biakinn ah a fale nih an hruai pah lengmang ve ti a si.\nCuticun, an nulepa hna zong Khrihfa zumhnak ah an lung a hung um i atu bantukin an fanu le lam hmuhsaknak in Khrihfa biaknak ah lungtho tein an chungkhar tling in an luhnak hi a si.\nU Myo Win hna chungkhar cu 22 July, Zarhpini ahkhan Lautu Christian Fellowship pastor Mang Vung Lian nih donnak le thlacampiaknak a ngeihpiak hna. Hi chungkhar hi ramthumnak, U.S. leiah a lan ding hruak zong an si cang tiah theih a si.


Benjamin Sum An Tlunter Mi Nih A Fianter Cang Mi Thil Pakhat – Chin World News Evening\nBenjamin Sum An Tlunter Mi Nih A Fianter Cang Mi Thil Pakhat: Myanmar Idol Season 4 zuamnak ah mipi thinlung a hip kho tu le winner ding tiangin mipi nih zumh bik mi Benjamin Sum cu Top 3 ah i tel in Grand Final tluang tein a phan cang. Nihin December 22, 2019 ah hringtu a nu le Media lei ttuanvo ngeitu cheukhat he a chuahsemnak Kalaymyo ah a tlung ding an si.\nKalay Airport ah hlunghlai taktak in an don lai tiah theih si fawn. Cu pinah a hngakchiat tein sianginn a rak ngainak simi GCEC sianginn ngeitu Sayagyi Mang Lian Tlung le a tang 9-10 a rak kainak YCW sianginn Sayagyi James Dar Ro Thang le Kalay Chinmi pawl nih a herh ning in tawlrel in Vengpi Baptist Church ah Benjamin Sum donnak le caan hmannak ngeih si fawn lai. A cunglei kong he pehtlaiin zeitluk in dah tutan Benjamin Sum a chuahsemnak khua a tlun mi le mipi nih an sunhlawih, thangtthat, an dirkamh le thazaang an pek timi nih a tangmi Grand Final aa zuamnak ah mah nih tampi a bawmh te lai. Judge pawl zong nih tutan a tlunmi a cawlcangh hi marks peknak ah tampi an zoh chih te lai.\nTampi chungin Judge pawl nih an zoh dingmi cu, a chuahsemnak khua a va phak ah mipi nih zeitluk tiangin dah an don i, an sunhsak. Cun, amah Benjamin Sum nih mipi thinlung a hip kho maw? asi lo ah mipi thinlung zeitluk in dah a lak khawh timi tiang an zoh dih te lai. Kan chim cang bantukin tutan Benjamin Sum a tlun mi nih Final aa zuamnak ah tampi a bawmh khawh i, tampi a sunghter khawh fawn. Mipi cungah aa hngat ngaimi pakhat si ve. A tangah fiang deuh in rel.\nTHIMH NINGCANG ADOTDOT: Top 11 tiang kha cu Mark in an thim hna. Laireltu he apeh tlaih tuk. Top 11 hnu cun 1 duamah in an tla te lai. Acan ah 2 zong asi tawn. Abikin 1 duah mah in an ngol terhna atam deuh. Cuticun,Thlapa thla 1 le cheu ah mi 2 lawng an tang te lai. Minung 2 an tan ah hin winner timi athiam bik mi thimh ding ah zarh 3 arau tawn.\nBiaceihtu nihhin hi lio can ah hin teitu cu an theih cang ko nain minung pakhat kha kan kham an ti i acaan an sau ter. Nikum kha Phyo Myat Aung nih angah cang ko nain Chian Mya Mg Cho kha kan khamh an ti I a caan an sauter. Ngunsawm tamdeuh lut seh tinak kha asi.\nMARKS PEKDAN: Top 11 tiang cu Biaceihtu hna nawl ngei nak in thim ansi hna. Top 10 thim caan lawng ah SMS in an thimh cang hna. Nikum tiang cu vote pe tu 1 nih SMS 30- 50 tiang lawng pe khawh asi. Package an lehkhan lo. Message na kuat in arau mi caan ning in phaisa an phiat ve. 1minute-15 kyat hrawng asi rua ka ti. Tukum cu Ri khiah aum ti lo. Duhzat in kuat khawh asi. Phaisa na hman deuh lai, Vote tam deuh ve lai. Rakhine pa lio kha cu Ramdang hrim phaisa an cah I an pek ti asi.\nABIAPI BIKCAAN: Minung lawng an tang hnu ah an um nak khuaram or Myo ah an tlung ter hna lai. Ni 2-3 caan an pek hna lai. Mipi nih zeitluk in dah an duh I an tlaichan, thazang anpek. Mipi zeitluk indah an hip khawh timi theih nak caah asi. Hihi marks aum mi asi. Nikum thil sining nih ankan cawn piak mi: Phyo Myat Aung kha Irrawaddy a tlung ah khua kip nih an donh.\nCun hlasak nak tlawm tete in a tuah piak hna. Hintada myo aphan in Show an tuahpiak. Khua minih mu. Minung 5000 leng an kai. Bo Myat Ṭun hlei zong a kiak pah kha. Tlunkal nak caah CITY FYM nih an rinh dih lai. Ahlat deuh ahcun vanlawng in an tlungter hna lai. Hihi Boting nakin marks tam deuh ngah khawh asi. Cucaah Benjamin Sum hi tukum Winner dingah thim mi si cang ko lo maw timi ruah lo awk ttha lo.\n2019 Chung Democracy Lam A Tlaumi Chin Cozah


President Trump cu China cungah a lawm kho hrim lo; China cungah alungput ning fiangte in a chim\nMithiam pawl zum mi lengin a thimi le a zawtmi an tam cang. President Donald Trump nih China cu. President Donald Trump nih a chim ning ah cun China hackers nih American companies, Coronavirus Vaccine development information fir piak an nih tim ti a langter A luangcia zar ah khan UK le US Companies cu China Hackers pawl nih fir piak an nih tim ti a rak chim cang\nPresident Trump nih press conference, the Rose Garden a tuah nak ah a chim mi cu “China sin in zeibantuk thil thar hmuh ding a um? China cungah ka lawm lo tak tak. Coronavirus source an si bantuk in mah rai zawtnak hi vawlei cungah a kar hlan ah China ram chungah fawitein an khamh khawh. Atu hacking an um ti thawngthei a si chap. China sin in thil thar zeihman thei ding a um lo, a hlan ah an tuah tawn bak tuk in a si ko. Thatein kan zoh thluamah lio a si. China hi kan zoh sawh sawh lai lo ttin a chim\nPresident Trump cu Trade deal a um tthan ding mi ah China he bia ceihmainak nan ngei tthan lai maw tiah bia an hal mi cu, President Trump nih a um hrim lai lo, a um hrim lai lo. China he zeihman i ceihmainak ka ngei ti lai lo, A ruat zong ka ruat duh ti lo. Deal kan tuah cang. Trade talk ngei an duh. China nih hin America lakah kum zeizat dah mianak an rak tuah cang. A ruang cu Oval office ka thutnak hmun ah a rat thut cang mi nih mah bantuk (China nih US sin in tangka tampi hmuh) thil hi rem an ti caah si. tiin fakpi in a chim\nChina lei nih an chim ning ah cun Phase 1 trade deal negotiations cu a tha ngai cang lai tiah an chim. Phase 1 deal, January ah an rak tuah ah khan kum 2 chung cu China nih U.S. goods & services , $200 billion man a cawk hrim lai ti a si. Reports ah American officials nih China hackers warning , America vaccine & treatment research ah a um ti an rak chim. Gilead Science Remdesivir an sernak company zawng hackers pawl nih fir an nih tim, natein an duh ning bantuk in an fir khawh lo. Credit- NDTV, President Briefing, Bussines-standard, VOANEWS\nBe the first to comment on "President Trump cu China cungah a lawm kho hrim lo; China cungah alungput ning fiangte in a chim"


Nupi pa2 neih hi thanchonak a si ti ah a ti tu pa cu,Zumtu khrifa mi si dingah a tlak in ka ruat lo kei cuh, Cawnpiaknakhmaan lo in ruahnak cheuh mi cu doh bak ding asi. – Onlinenungak\nNupi pa2 neih hi thanchonak a si ti ah a ti tu pa cu,Zumtu khrifa mi si dingah a tlak in ka ruat lo kei cuh, Cawnpiaknakhmaan lo in ruahnak cheuh mi cu doh bak ding asi.\nBible kumtam pi cawng i thar tung lo i knowledge ca lawng kai hi, miphun le ram a hrawk ter tu an si k a ti,piangthar tung lo BIATAK in a hringthan lo mi hruaitu le tlawmpal fim cuh,buu then ter men an si ka ti,hi ka zawnah a tang lei ah hin salai van tum nih NUpi pa hninh neih onh usih laimi lak ah kan thancho deuh la a ti..van rel ve tuah a tang lei ahhin na ruahnak chim khawh asi.\nCBCUSA le CNF nih ralzaam sok ti lo ding tiah ca an chuahmi cu mizei ram le miphun le buu hmanh nih an cohlang kho lai lo. Mah kong hi ka manh si le tlawmpal in ka ttial te lai ka ti. Aruang cu Kawlram thilcang mi le Lairam (Chin state) thil cangmi nih a langhter dih ko. Mah ti ca an chuahnak cha cun Lai miphun (Chin miphun) lak ah pa pakhat nih nupi pahnih neih khawh si seh tiah nawlchuahnak le i forhfialnak hmanh tuah hna seh law a ttha deuh lai. Chin miphun milu tam kan herh ko.\nCun Laimi (Chinmi) nih kan palh ngai tiah ka ruahmi pakhat cu cawnnak nei, mifim thiam le mirum mi chungkhar poah nih fa tlawmte neih (pahnih or pathum) kan hmangmi hi a si. Mah ruahnak hi kaltak kan hau cang. Mi sifak chungkhar poah nih fa tampi an neih cu, Laimi lak ah. Mah nih hin tthangcho lonak a chuahpi ve.\nMi fimthiam le mirum chungkhar nih fa tampi nei hna uh sih law a cawm zong kan i harh fawn lai lo. Mi sifak chungkhar tuk nih fa tampi an neih tik ah an cawm kho hna lo i an vaivuan dih pin ah an zawtfah caan ah an thlawp kho ti hna lo i an thi lengmang tawn. Mah tik ah Chin miphun milu kan karh kho lo. Atu thok in fim cawnnak a neimi le mirum poah nih fa tampi neih si cang seh. Mi sifak chungkhar nih fa tlawm deuh neih si cang seh tiah nawl ka chuah ve, Laimi lak ah. Nupi pahnih neih zong Laimi lak ah onh ve cang hna uh sih. Mah kha kan tthangcho deuhnak lam pakhat a si ve lai tiah ka ruah.\ncrd.sala van tum.\nkhuachia khuavang (Hnam) cawmhthiam kong


Nagaland Chin Pa Pawl Paih Buan An Co Kho Lai Nan Zum Maw Rak Zoh Tuah U - News and Media\nJune 1, 2022 admin GLOBAL NEWS 0\nAtu a kal dingmi ah hin biak Hmun Sang a ṭhawng bik ti ko usih. Vun Zoh ṭi ulaw ngaihcia bak a si. Annih khi anmah sinak thazaang hrimhrim a ṭhawng tuk. Cun anmah sikan ning in a si lai caah an thiam tuk fawn. Tu cu Gym an lak ngai ve cang hna i an thazaang le an taksa a mak chinchin. A zieti hmanh in tei awk an ṭha lo. Chin pa hna nih Nagaland pa khi anmah. Nagaland pawl VIDEO\nPaih ning ahcun tei khawh dawh an si ti lo. An pumrua hrim hi zoh ṭi tuah u ca hi. A dang relchap. Kalay peng, Cikung khua chekgate ah May 30 chun ah SAC ralkap nih cheknak an tuah i CDF training a dih mi Salai Lal Cung Mawi le Salai Rual Sang Cung cu an tlaih hna tiah SAC ralkap thawngzamh simi Fifty Two News nih June 1 ah a langhter. VIDEO Laimi i paihnak\nTlaih a tong mi Salai Lal Cung Mawi le Salai Rual Sang Cung cu Falam peng Hrianghnang khuami an si tiah an langhter. Hi kong ah The Chin Post nih fehter khawh mi kan ngei kho rih lo. The Chin Post. A dang relchap. Nun thap in kan ram a kilvengtu hna bawmhchanhnak caah Melbourne khuasa Lautu mino hna nih Concert tuah an timh. Hlasatu hna zong Melboure um.\nLautu mi chungin hlasak thiam upa le mino cawh in an sak lai. Hi concert ah hin Lautu hla lawng sak a si lai i, kan miphun chungin ringawn a rak thiam hmasami kan nu le pa hna i an hla pawl tam deuh sak a si lai. Cun chanthar mino hla zong aa tel chih thiamthiam. Tutan kan concert cu Fund kawlnak ca lawng si loin Lautu miphun hna nih kan i ngeihmi hlan hla thatha hna hi.\nChanthar fanau sinah tharchuah than le mino hna nih bia le hla a ngeimi miphun tling kan si nak an i fian deuh nakhnga zong timh chih mi a si” tiah tuanvo ngeitu hna nih an chim. Fund kawlnak a si bantukin Ticket cawk in zoh a si lai i, eidin phunphun zong an zuar chih lai tiah theih a si. Kan dihlak in thaazang pek izuam cio hna u sih.A caan le hmunhma cu a tangah zoh khawh a si. CBN daily news.\nKhuachung kahdohnak kan tuah, tiah Statement chuah hrim lo ding. A ruang cu Ramkip nih atu lio kan ram buaibainak ah a ho dah a palh hmasa timi zoh liomi kan si. Cu caah khuachung kah dohnak kan tuah hmanh ah Ralhrang nih sualnak an tuah hmasa tiin Statement chuah ding. Tahchunhnak ah Thantlang ah kahdohnak kan tuah timi nak in Thantlang khua ah Ralhrang nih khangh rih lo mi.\nMipi Inn a vengtu kan ralkap cu Ralhrang nih an kah hna caah khuachung kahdohnak a chuak, tbk in Statement chuah deuh ding. KNU/KNLA hmunhma in Ralhrang chuak dih uh timi KNU nih cathanh a chuah tik ah Kan mah hmunhma a si ti loin Ralhrang hna nan um ruang ah Mipi Rian ttuan ngam lo le thinphang in an um titu in cathanh an chuah.\nCu caah Hriamtlai bu a cak bik ah aa telmi AA, KIA, KNU tbk hna nih kahdohnak kong cathanh an chuah ah khin Sakhaan lak kahdohnak a si hmanh ah Ralhrang sualnak kha biapi in an langhter hmasa i hrial awk a tthat lo caah kan doh hna tbk in an cathanh khi an ttial lengmang. Cu caah a rauh hlan ah khuachung Chinram khuapi kip kahdohnak a chuak kho, a chuah tik zong ah Cathanh ttial i ralring hram usih.Crd: Salai Dohkhar


Tan Khun Kyaw Cu Phung Tein Taza An Cuai Lai Asinain Tan Khun Kyaw Nih Ai Palhmi Le Ai Chim Sualmi Kongah Ngaihthiam Halnak A Tuah Ve – Chin World News Evening\nTan Khun Kyaw Cu Phung Tein Taza An Cuai Lai Asinain Tan Khun Kyaw Nih Ai Palhmi Le Ai Chim Sualmi Kongah Ngaihthiam Halnak A Tuah Ve\nNovember 25, 2019 Salai Van Thawngpang\nAtulio ah a linsa ngaimi Myanmar Idol Season 4, Top 8 zuamnak ah Tan Khun Kyaw nih thlahnak sakmi konghe pehtlaiin a sakmi hla nu ngakchia tlaihhremnak hla cu keimah nih ka ttialmi tiah a chim sualmi cu a phuahtu le a satu sinah ngaihthiam halnak le hrilhfiahnak a vun tuah ve tthan cang.\nTan Khun Kyaw nihcun Myanmar Idol Season 4, Top 8 a tlak zaan i thlahnak hla ah ngakchia tlaihhremnak kong hla cu a sak hlante ah ka sak dingmi hla cu ti dingmi ka ttialmi hla cu tiah ai chim sual i amah phuahmi bantukin an thlah manh. Asinain hlaphuahtu Chan Bo nih Offcial tein taza ka cuai lai tiah a facebook a vun thlah ve thlah tthan i, cu konghe pehtlaiin Tan Khun Kyaw nih cun ngaihthiamnak a tuah ve.\nTan Khun Kyaw nih cun “Myanmar Idol thlah zaan i ka sakmi ngakchia tlaihhremnak kong hla cu Chan Bo nih a phuahmi a si i Saw Lah Htaw Wah nih a sakmi asi. Ka sak hlan te ah ka sak dingmi hal cu ti dingmi kha ka ttialmi hal cu tiin ka chim sual. Ka ttialmi asilo i ka phuahmi zong asilo a phuahtu Chan Bo le a satu cu Saw Lah Htaw Wah ngaihthiam kan hal hna hi asi” tiah ngaihthiam a hal hna.\nTan Khun Kyaw nih cun ngaihthiam a hal cang nain tuni, tuchun ahkhan hlaphuahtu Chan Bo nih a facebook taza cuainak konghe pehtlaiin a facebook ah atanglei bantukin a ttial. Chan Bo nih a ttialmi cu” Ngakchia tlaihhremnak kong hla ka phuahmi hi hlasakthiam Saw Lah Htaw Wah lawng saknak nawl ka pekmi asi. Amah sin lawngah phaisa in ka zuarmi asi. Cu ruangah Saw Lah Htaw Wah lo nih amah nawl in a sak, keimah sinah halnak a tuah lo hleiah ka zuahmi Saw Lah Htaw Wah sin zongah saknak nawl a hal hmasa lo. Cucaah phung tein taza ka cuai lai ti kan theihter hna” tiah a facebook ah a tar.\nKhah! Hla Ngeitu Chan Bo Nih Tan Khun Kyaw He An Konglam A Vun Chim Ve Than Cang Hih A Buai Chin Lengmang Ko\nMyanmar Idol Hruaitu Nih A Tinhmi A Nganh Bak Cang Hih, Kan Nau Le Caah Daithlan Awk Tha Ti Lo:


Hakha le Falam inn kangh ruang ah harnak a tong mi hna ca ah Hakha sangkip mino nih bawmh an hal lai – Hakha Cherry\nHakha le Falam inn kangh ruang ah harnak a tong mi hna ca ah Hakha sangkip mino nih bawmh an hal lai\nFalam Farthawk sang le Hakha Khuathar sang inn kangh ruang ah harnak a tong mi chungkhar hna ca ah Hakha sangkip mino dihlak fonh nih Hakha Mino min in inn khat hnu inn khat tlawmsuk bawmh halnak an tuah lai tiah theih a si.\nHi kong he pehtlai in tawlreltu chung in Salai Tluangte nih, Inn kangh ruang ah harnak a tong mi hna kaanghuhnak ca ah tiin Hakha khuachung sangkip mino tawlrelnak in khuachung ah inn khat hnu inn khat in tlawmsuk bawmhhalnak kan ngei lai. Bawmhhal kan timh mi zong hi Hakha ca lawng si loin Falam ca he Hakha ca he a si lai. Hakha ah bawmhnak hal kan timhnak a ruang zong hi ngaihchiat an ton ning a fah tuk tik ah i zuanhnawh cio le i bawmhchanh cio hi kan duh ca ah a si. Cun, Falam le Hakha cu i then awk zong kan tha lo, innpa zong kan si tik ah i zuanhnawh cio ko hna usih kan timi hi a si, tiah The Chin Journal ah a chim.\nHakha Khuathar inn kangh hi 2021 January 9 zaan suimilaam 11:30 tluk ah a si i, hi inn kanghnak ruang ah inn hlaang pakhat U Tan Win a nunnak a liam. Cun, hi inn kangh ruang ah a pawngkam inn hnih zong a ciam dih.\nCun, Falam Farthawk sang inn a kangh hi 2021 January 12 zinglei sang ah a si i, Rev. Mang Hlei Zing le Pi Rah Sung an nunnak a liam. Cun, a pawngkam inn inn ruk ciam dih lakin an kaang ve tiah theih a si.\nNgaihchiat va hromhpi a si lai ca ah nulepa mizapi hna zong nih nan kut nan rak kan sampi cionak lai zong kan in nawl hna. 2021 January 18-24 tiang sangkip mino nih nan inn cio ah an rak in kholh te hna lai. Ks.100 te na thawh zong ah Hakha khuapi kan fonh dih a si cun an ca ah thathnemnak tampi a chuak ko lai, tiah Salai Tluangte nih a chimchap.\nFalam le Hakha inn kangh ruang i harnak a tong mi hna ca ah tiin Thantlang khuapi mino zong nih tangka an kholhpiak hna i a tangkafang in sing 35 leeng a chuak. Hi sing 35 leeng chung ah Hakha ca ah sing 12 le Falam ca ah sing 23 leeng tiin an thenphawt hna tiah kan theih. (By: Phun Sang)Laaknak -The Chin Journal\nThihdar: Rev. Lian Mang nih nihin ah an kan thih tak e (R.I.P)\nPresident Trump nih president a tuan hnu in zeitluk indah US politics a thurhhnomh timi hi fiang tein a lang.


May 29, 2022 admin MYANMAR NEWS 0\nKhah Mipi Nih Rakrel Cio Uh Pasaltha Hna Nih SAC Ralkap Hna Tam Ngai Te An\nMandalay, Kyaukpadaung ah PDF (2) cu ralhrang pawlin kai dingin an dum. May 26 ah PDF 2 cu bike thawn an phuraw ih ralhrang pawlin an dum, motor 3 in an dum ih an dunglam le hmailam ihsin an kulh Dunglam le hmailam ihsin ralhrang pawlin an kap ciamco ih anmah le mah an kapaw ngah. Ralbawi pakhat a thi ih ralhrang 6 in hliamhma an tuar, PDF pakhat khal an kap ngah nan a thi lo. PDF (2) cu an tlansuak thei. Lieutenant Colonel Aung Myo cu an kap that ih May 27 simlam nazi 3:00 ah an vuiliam.\nAn vuinak caanserh ah a hmin lawng an ngan, ralkap a sinak le ralbawi a sinak pawl cu an ngantel lo. Mithi vuinak ih tel pakhat in, Ralbawi Aung Myo ih vuinak caanserh a si. Ziangruangah a ralkap sinak le ralbawi sinak pawl an ngan tello cu ka thei lo a ti. (Ihburlen)\nRelchap, LSC Nih Salai Tum Kio Cung An Hnemhnak Le Roca Peknak. Salai Tum Kio Cung cu Lungding khuami hna kan caah tuarnak, fahnak le a sangbikmi intuarnak thisen luan kha a poi a ti lo nun temtuar kha a sung a ti lo. Dawtnak kha i zawi peng in ram le miphun caah raltha tein Lungding khuami kan hmai a hngal ve cang lai tiah ruahchannak he kar kan hlan lio ah vulei pumsa in a hun kan then ko hi cu kan ngaih a chia i kan lung a fak hringhran.\nA nunchung ah zumhtlak, bochantlak le Pathian saltha bantukin a nungmi a si. Vulei pumsa in kan kal tak hmanhsehlaw kan cung Pathian remhmi vanram nuam kan tlun tik cio ah hmaipanh te le lunglawm te’n a kan dongtu a si hrim lai ti kha kan zumh. Lungding Siangngakchia Chungkhar ( L.S.C) nih pumsa in kan ngaihchiat pin ah Roca cu kan pek, kan biakmi Pathian sinah a tlingmi hnemhnak cu tantakmi chungkhar dihlak cungah um ko seh.\nLungding Siangngakchia Chungkhar ( LSC), Lungding, Thantlang Township , Chin State, Burma. Upat Peknak Roca. Salai Tum Kio Cung nangmah cu na nunnak tiang thap in kan ram le miphun caah 12.4.2022 ah na nunnak tiang na pekmi cungah Lungding Siangngakchia Chungkhar (L.S.C) nih upatnak a sangbik kan in pek. Salai Calep Van Ro Pui (L.S.C) President. Salai Richard Ngun Cung Lian(L.S.C) Secretary. Credit: The Lairam Times.\nThawngpang dang. Tantaung peng chung council ralhraang hna cu NTDF nih voi hnih an kah hna i ralhraang 13 nak tlawm lo an thi.Karenni ramkulh, Tantaung peng chung ah Council ralhraang motor pakhat le ke ralkap phu khat hna cu May 28 ah NTDF nih an kah hna i ralhraang 13 nak tlawm lo thi le hliam an um lai tiah kan theih.May 28 zaanlei suimilaam 5:30 hrawng ah Tantaung peng, Kyautdaga khua lei in a ra mi council ralhraang 40 hna cu NTDF le tangti phu komh nih an kah hna i ralhraang 10 nak tlawm lo an thi.\nZaanlei suimilaam 6:00 in Kywegadaw khua in Shanlaypin khua ah rian i thlen ding in a ra mi ralhraang motor pakhat cu NTDF nih an kah i ralhraang 3 an thi tiah NTDF in Bo Moh Seih nih Yangon Khit Thit ah a chim.Cuka hmunhma cu KNU Brigade-2 humhaak mi chung ah a um mi a si i Tataungkyi peng Shanlaypin le Chinpaungtaung (Yuamah) hna ah council ralhraang hmaisuang sakhaan an um tiah kan theih. Oo Ko Gyi hruai mi NTDF cu KNU Brigate-2 chung um KNLA tangti phu komh pakhat a si. 2021 August thla thawk in council ralhraang he voi 20 hrawng an i kap i Captain 3 tel in ralhraang 150 leng kan thah cang hna tiah NTDF tuanvo ngeitu Bo Mouh Seih sin in kan theih.


Iang Len Sung Nih Pathian Thangthat Nak Hla Thar A Sak Mi Cu A Tha Kho Tak Tak.(Video Thar) – Kawltu Team\nIang Len Sung Nih Pathian Thangthat Nak Hla Thar A Sak Mi Cu A Tha Kho Tak Tak.(Video Thar)\nOctober 24, 2020 Pu Tawn Mang\nIang Len Sung nih Pathian thangthatnak hla thar a sakmi cu a tha kho taktak. A thiam kho taktak si. Tutan Iang Len Sung nih Pathian thangthatnak hla a sakmi hi Kan Lai hla (Falam hla) asi. Falam Holh in a sak hi a voi khat nak bak a si. Falam hla zong a thiam kho taktak si. Uar um law law khi si. A tanglei bik ah Iang Len Sung nih Falam Hla a saknak video cu a um lai.\n(A video na zoh hlan ah a hmanthlak pawl hi van zoh ta rih) Kan Lainu hlasakthiam kan uar ngaingai mi Hlasakthiam Iang Len Sung hmanthlak pawl cu aa dawh kho taktak. Hlasak lawng a rak thiam lo, hmanthlak zia zong a rak thiam tuk, photogenic taktak khi a si ko. A tanglei ah a hmanthlak dawh taktak pawl ka van in dangh hna.\n← Sui Hlawn Rem He Mah Ti Bak Hin Capao An Seih Ko Cu.(Video)\nFianter Nak Kan Van Tuah Law Law.(Video He) →


Kum zabu 21 ah Pathian Nih Khuaruahhar Hmelchunhnak Atuah Kho Ti Maw? (Can God still perform miracles in the 21th century when technology is so much advanced?)\nKum 2011, May thla lioah Guardian i cattialthiam Ian Sample nih vawlei cung i a nung rihmi laki a fimbik tiah ruahmi Stephen Hawking sinah, " thihnak hi na tih maw?" tiah bia arak hal. Cu biahalnak aleh pah buin "afterlife timi thih hnu i nuntthannak hi nihchuak men asi" tiah arak leh. Kum 2010, September lio i bia arak chimhmi zongah "van le vawlei hi amah tein a cangmi asi, Pathian nih asermi asi lo" tiah arak chimhmi bia hi mi tampi nih an rak buaipi ngaingai. Vawlei cung fimthiamnak a san chin lengmang tikah, IT chan (Age of Information Technology) ah Jesuh nih khuaruahhar Hmelchunnak atuah rih ko hnga maw tihi biahalnak nganpi asi. ( Can God still perform miracles in the 21th century when technology is so much advanced?)\nJesuh a hmasabik hmelchunhnak atuahmi hi Kana Khua Nupi Ṭhitnak Puai ah ti kha misurhang i acan ternak hi asi. (John 2:1-11).\n1. Jesuh nih a hmasabik hmelchunhnak ziah hiti'n arak tuah?\nVawleicung ah thil minthang a phunphun le thiamnak a phunphun langhter an duh tikah mi minthang hna hmang in, mi tampi phanh khawhnak hmun minthang ah tuah phung asi. Cun, ni thupi deuh hi i thim arak si. Asinain Jesuh nih khuaruahhar hmelchunnak arak tuah hmasat mi hi Cana khua hmete ah asi i, monu le mopa zong cu mi minthang an si theng lo, mi sawhsawh an si. Biaknak hruaitu le mi minthang, hmun minthang, Jerusalem biakinn hna hi arak i thim theng lo. Sabbath ni le ni minthang ni theng zongah asi lo. " Zei tik caan pauh,khua zeika pauhah le zei bantuk minung sin hmanh ah thil lianngan ka tuah khawh ko" tihi Jesuh nih a langhter bikmi cu asi. Jesuh niih thil atuah tikah thlarau lei lawng siloin pumsa le ruahnak lei hrimhrim ah hrintthannak arak tuah hi asi. Phundang in kan chimh ahcun minung ruahnak le sining kha duhsa te le huamsam te in a thlen thluahmah hi asi. (Jesus is making a silent revolution). Cu asi caah, Pathian nih hin khuika pauh ah minung aho pauh hmangin hmelchunhnak hi atuah khawh peng ko. Nifa kan umnak le kan tonmi minung le thil zeipauh hna cungah kanmah lila hmang in a lianngannak hi a langh ter khawh ko. (For God, everywhere is holy enough for performing miracles). Shushi kan tuahnak, voksa kan tannak, strawberry dum i rian kan ttuannak, ca kan cawnnak, inn kan saknal ke adangdang kan um kan tuannak pauah ah Jesuh nih hmelchunnak a tuah khawh ko ti hi fiang tuk in a lang.\n2. Jesuh nih ziah hmelchunnak arak tuah?\nJesuh hi mit-hlen thiamtu (wonder-worker- မ်က္လွည့္ဆရာ) asi lo, ဥဳံဖြ Pathian asi ballo. Jesuh nih hmelchunnak atuahmi hi mit-hlen thiamtu nih an tuah bantuk cun asi ballo. Minung ruahnak le hngalhnak nih kan phanh khawhlo tiang in a thukmi timhnak nganpi he a tuah lengmang. Minung kan ruahchannak a dongh dengmang tikah, kan sikhawhnak le kan thazaang nih a phanh khawh lo tik hna ah Pathian thil lianngan tuah khawhnak hi a lang tawn. Cana khua i nupi thitu mopa caah a nun chung i voikhat te sunglawi tukin a tuah dingmi puai thengmang ah, ningzah hmualpho dengdeng in a lung re a theih tuk lio caan ah Jesuh nih khuaruahhar thil lianngan atuah ko. Ti zong misurhang ah a can ter ko i, khua hmete Cana zong hi Jesuh nih hmelchunnak a tuahnak thawngin khua minthang ah a cang kho ko. Kan harsat caan, kan ngaihchiat lungkuai caan, "van ka zoh - a sang, lei ka zoh - a pit" tiah khuaruahhar vansang au in kan um ko lio caan zongah Jesuh nih kan nunnak ah thillianngan a tuah khawh rih ko. A thli te in kan mitthli tlak caan le, kan thil arih tuk caan, a zeipauh kan sungh cikcek caan hmanh ah Bawipa nih a kan siaherh rih ko. C.S. Lewis nih a chimhmi cu, " “God whispers to us in our pleasures, speaks to us in our conscience, but shouts in our pains." ti asi. Khrihfa biaknak cawnpiaknak lei ah mi minthang Tertullian nih, " Maw Pathian, kei cu ka tha a deer tuk caah kan thlah sual lengmang ko nain, nang nih cun na ka kaltaak ( na ka thlah) ballo caah ka hnangam" tiah thla arak cam ve.\n3. Jesuh nih zeitindah hmelchunnak a tuah?\nPathian nih hmelchunnak a tuah tikah kanmah minung hman a kan duh. Pathian + minung = hmelchunnak ti'n asi hnga. Pathian nih mizaw dam ter aduh ah cun sibawi hna hman aduh. Chinram le kan chuah kehnak khua cio a thancho khawh nakdingah Chinmi hman a kan duh. Thlachuahnak hi thli lakin arak tla sawhmi thil asi ballo. Pathian nih hin kanmah he rianttuan ti a duh peng, kanmah he i hawikomh a duh peng. Amah te zong in thil a tuah khawh tuk ko. Kanmah thengmang he ttuantti a duhmi cu minung kan i miaknak bik asi. Atu lio ah kan umnak ram i Prime Minister pa nih "nangmah he rianttuanti ka duh" rak kan ti cio hna sehlaw kan i lawmh lai ning! Vawlei Ralpi 2 nak adong ka lio hrawngh germany khuate pakhat i a ummi biakinn an remh. Cuka biakinn chung i a ummi Jesuh zuk an kawl than tikah a kut khat lei an hmu kho ti lo. Cuka te ahcun an pastorpa nih "Christ has no hand, but our hands ( Khrih nih kut angei tilo, asinan kanmah kut a kan ngeih)" tiah arak ttial. Zarhpini pauah ah hica hi mipi nih an hmuh lengmang tikah "Jesuh nih keimah kut, keimah hrimhrim hamn a ka duh" an ti i rian tampi an ttuan kho. Pathian ram le a dinnak, kan ram le miphun thanchonak ding caah kut tam a herh.\nCu asi caah Habakkuk 3:2 ning in " Maw Bawipa, na thil tuahmi kha ka rak theih hna; Maw Bawipa, na rianṭuanmi kha ka rak hmuh. Na lianngan na thil tikhawhnak hi kanmah chan ah a thar in langh ter hram ko ( Repeat them in our day, in our time make them known) timi hi kan ram le kan miphun caah kan thlacamnak si hram seh law, kan ram le kan miphun chunah ah Pathian thil liannngan tuah khawhnak hmelchunhnak lang chin thluahmah hram seh. Amen.


Japan Ram Ruahsur Le Tilianh Ruang Ah Minung 100 Leng An Thi Cang – THE CHINLAND POST\nJapan Ram Ruahsur Le Tilianh Ruang Ah Minung 100 Leng An Thi Cang\nTCP-Online| 2018 July 9| Japan ram nitlak thlanglei ah ruah fakpi in a sur i lei a minh ruang ah minung 100 an thih cang pin ah midang 50 hrawng an tlau i chanhchuah a hau harnak tongmi 2000 hrawng an si. Minung nuai 1.6 hrawng nih inn chuahtak in hmundang ah an i thial cang tiah July 9 zingka Japan NHK media nih a thanh.\nA hramthawk ahcun minung 11 lawng an thi. July 7 zan tiang ah miinung 50 an thi, July 8 ah minung 84 an thi, July 9 zingka ahcun minung 100 tiang an phan cang. Nikhat hnu nikhat in a thimi an tam chin lengmang.\nCu lawng si lo in minung nuai 3.1 renglo zong inn le lo zamtak in hmun himnak hmun ah i thial ding Japan pawngkam ral i runvennak tawlreltu agency nih an thanh. Asinain, mi cheukhat nih an inn le an lo an chuahtak in an thialtak duh lo.\nHiti ruahsur, tilianh le thlihran ruang ah hlei cung i a kal liomi minung hna a lak chih, tiva ah hnawm a hlonhtu hna zong ti nih a lak chih tibantuk tete in a tlaumi tampi an um.\nA tlaumi minung kawl le inn a chuahtakmi hna bawmh dingin cozah nih ralkap minung 50,000 a thlahmi nih an bawmh cuahmah lio a si.\nRuahsur tilianh ruang ah milu nuai 2 renglo a himnak hmun ah i thial ding in cozah nih thawng an thanh hna nain upadi chuah in i thial hrimhrim ding an ti hna lo caah mi tampi nih thial an duh lo, pehzulh in an inn te ah um an duh.\nJapan ram ah a fak bikmi ruahsur le pawngkam rawhralnak cu 2014 ah a hnu bik a rak cang. Cu lio ahcun minung 74 an rak thi. Cu lio nakin tutan hi a fak deuh, minung 100 an thi cang.\nRef; The Voice, VOA, NHK\nPrevious Ngakchia Paruk Lungkua Chung In An Chuahpi Khawh Cang Hna\nNext Voikhat Ah Nupi Pahnih Thit Aa Timmi Pupululh Tuanbia Minthang Ronaldinho


Breaking News : Yangon khua Dagon Sianghleirun siahngakchia pa pahnih an tlau, pehtleih nak tuah khawh an silo – Buanchukcho\nYangon khua Dagon Sianghleirun siahngakchia pa pahnih an tlau, pehtleih nak tuah khawh an silo. Dagon Sianghleirun ah siangin a kai mi pa Zin Lin Aung ( Major- Botany) le pa Maung Minn Khant (Major- Zoology) cu nizan (June-8) niah an chungkhar, an hawikom lee pawl nih an rak kawllen hna na in an um nak zong an rak thei kho hna lo, chonh zong an rak chawn kho hna lo cuti cun an rak tlau ko !\nUico uknak chutmi rallokap nih maw an tleih hna i si hnga tiah an chungkhar hna cu an lungre a theih tuk lio asi. Tleihkhih an ton le tonlo hi an hlet hlai cuah mah lio asi. Crd:Dagon University Students’ Union. LAI COMM\nthawngpang dang relchap : MRCS le ICRC Nih Paletwa Peng Ralzaam Umhmun 11 Ah Bawmhnak An Pek\nNikum AA le Ralhrangbu kahdohnak ruangah Paletwa peng Inndong 2000 leng cu Paletwa le Sami ah an zaam. Atu hi an inn le lo an chuahtaknak thla 13 a phan cang. An umnak hmun zong tampi cu a rawh cang caah fur a tlaj ahcun harsatnak tampi a tong ding an si caah MRCS le ICRC nih bawmhnak an pek tiah theih a si.\nPaletwa le Sami ralzaam hna kong he pehtlaih in Myanmar Red Cross Society (MRCS) tuanvo ngeitu Daw Aye Aye Nyein nih ralzaam dirhmun in an umnak kum 1 renglo a si cang. Umhmun 11 i an umnak inn tampi a rawk cang. Fur a tlak ahcun um awk a tha ti lai lo tiah a chim.\nMRCS le ICRC nih ralzaam inndong 2000 caah tangka le remh than a hau mi inn 1800 caah a herhbau mi hna an pek. Sami ralzaam hmun Ti laknak le bomb kam nak hmun ah a um mi pawl cawnpiak nak le ralrin ning zong ngei piak a si.\nICRC hi MRCS hi nikum in hmun dang dang ah a um mi Chin ralzaam pawl zohkhenh le a bawmtu an si. Buainak a tong mi chungkhar hna cu thleidannak um lo tein MRCS he kan zohkhenh rih hna lai tiah ICRC Chin ramkulh rian ngei tu Olivier Dorighel nih a ti. Credit: The Chin Post\nR.I.P : Mindat CDF in Salai Ling Zaw Om nih nunnak a pek


Hi Hna Nupa Hi Rak Thangchiat Ti Hna Hlah Uh! - Chin Eleven News\nJuly 8, 2021 Lianchin Thang Chin 0\nNai nan ca tial mi cu Ka lung tling lo ngai. Lai mi nih kan i bo chan mi le hmai lei ah thil tha a tuah kho ding mi hi tluk in Pu Sa khawng Lian Hung zawng Nan Thang chia hi a tha lo. Kan um nak Sweden ah hin can sau pi a um mi an si.\nA dir hmun kan van tial lai. Hika sweden a um chung ah Khan. University saya zawng a tuan mi asi. Na zi pakhat ah. 700 in lah khah a hmu ni asi. Thla khat ah cun tam tuk a hmuh. Cun sweden nih hin King. Roca zawng an pek mi asi.\nA tu sweden kan president hmanh nih. King roca a hmu lo. Pu lian hmung nih a hmuh. Mi rang hmanh nih hi tuk in u pat awk tlak asi an ti mi cu maw. Kan mah Lai mi nih cu e kha e Nan ti ngam ding asi lo. Hi tluk in sweden ram ah um seh law Tangkaa cu tel cawk lo a hmu ding asi nain ram le Mi phun caah tin\nCu vial te kal tak in CNF ah a lut mi asi. Lai mi nih Nan ti dan a hman lo mi an um. A nih cu. Hi Ka hin can sau pi a rak um i. Tangka cu tam tuk a hmuh manh lai cu. Nan Thang chiat ding asi lo. An nu le bang cu sweden ah. Cozah rian a tuan peng a tu zawng lah khah sang tuk a hmu mi asi.\nPu Lian hmung cu zumh lo nak rak ngei hlah uh. Ram caah ram tuan mi hi an thin lung rawk ter ding an si lo. Theih ter nak. Sweden um mi kan si i kan mah nih a thil tha a tuah ni zawng kan theih dih. Rak Thang chiat bak ti hlah uh. Oks . Credit: Chan Chan


Hi Bantuk Tthatlonak Na Neih Asiahcun Vankhawng Na Ei Lo Ah A Ttha – Lai Holh News\nHi Bantuk Tthatlonak Na Neih Asiahcun Vankhawng Na Ei Lo Ah A Ttha\nVankhawng hi kokek sii ah phun tampi in hman a si. Thikai zawtnak, lung ttha lomi, Cholesterol tammi, le lung thahri ruangah thitha a derthawm mi tbk zawtnak a neimi hna nihhin sii caah an hman ttheu tawn.\nVankhawng hi zeibantuk zawtnak le taksa caah poh ahhin a rak ttha thlu ve lo. Chim duhmi cu, ei lo a ngah lo tinak asi lo. Meh haang hna caahcun hman khawh a si ko. Asinain a tanglei kan rak langhter bantuk in harnak le taksa damlonak na neih asiahcun sii caah hman cu ttih a rak nung deuh ko.\n1. Thi Ttum\nVankhawng nihhin thi (pressure) a ttumter caah thittum zawtnak a ngeimi nihcun a hring in ei lo ah a ttha.\n2. Sii Phun Phun A Dingmi\nZawtnak pakhat khat ruangah Sii a phunphun a dingmi na siahcun vankhawng tampi na ei lo ah attha. Asinain siibawi te he i chawnhbiak hmasa ahcun a ttha bik.\n3. Thin (Liver) Zawtnak Phun\nSii lei thiamsang hna nih an chim ning ahcun, thin (liver) he pehtlaiin zawtnak pakhat khat a um asiahcun vankhawng ei lo ah a ttha an ti. Sii a rianttuannak kha a zorter.\n4. Pawpi Tthat Lo\nPawpi ttha lomi hna nihcun vankhawng ahringin ei lo ah a ttha fawn. A bikin pawpi nih zeihmanh a celh lo, eg :a thurmi ei piahah chung tlik, pawfah.\n5. Nau Pawi Liomi\nNau pawi lio ahhin cheukhat nihcun vankhawng hi ahringin an ei hna lo. A zafang tein ei cu a poinak a um lem lo. Asinain sii lei he pehtlaiin fimthiamnak nihcun nau pawi lio vankhawng ei cu an cohlaang lem lo.


R. I. P: Hringtu Nu Nih Mual Vun Liam Tak Hna Hi Cu Tuar A Har Hringhran Ko Lia Mu – THLIZIL THAWNGPANG\nR. I. P: Hringtu Nu Nih Mual Vun Liam Tak Hna Hi Cu Tuar A Har Hringhran Ko Lia Mu\nAugust 12, 2019 Zohnuam Religion\nApoi hringhran ko mu, Hringtu nu nih liam tak cu tuar a har ko lai. Atu bantuk kan chuahsemnak chin ram ah si lo in Mi ram dang ah kan nunnak a liam hi kan tlom ti lo. Tuar a fak ngai ko. Kawlram dir hmun a that lo ruangah fa le hmailei ruahchannak in siseh, zei ti maw talin chungkhar sahlawh kan i bawmchan khawh deuh hnga tiah mah pumpek bak in ramthumnak kan phan i, cu kan tuar sernak nih cun Chinram tampi a sersiam ngai ve tak hrim ko. Amah belte cu Vawlei kan si caah kan taksa in mipum in i hmuh ti lo, i then thainak thih lo nak thawng kan i theih cu tuar khawh ding in cun minung sinak in a fawi bak lo. Mi vantha taktak kan sinak pakhat tu cu Khrih a zumtu kan rak si hi a si. Zungzal in a thi kho lo mi le kan i then ti lo dingmi kan thlarau a kan petu kan Pathian sinah tonthannak kan ngei dingmi ruahchannak kan ngei mi nih hin taksa in cun kan i tah kan i siang lo zongah hnemhnak a kan ngei tertu cu mah hi asi.\nMizan August 10, 2019 zaan nazi 11:22 pm ah kan duhdawt zetmi Nu Betty Siang Par Dwe Hein (Kum 46) in mual in liamsan. Pu Peter Dwe Hein (Sante) thawn fapa duh umzet pa thum Joseph, Donbosco le Nicholas a nei.\nChin Pawlpi, USA in riahsiat tonmi innsang thawn kan riahsiatnak kan hlawm kan tuarpi ve. Tan tami innsung, sungkhat le rualpi zaten hnenah Pathian hnen ihsin rami hnagam daihnak thleng hram seh tiah thlaza kan cam.\nRuakvui ding tikcu le caan afiang tikah thuhla ṭuldan ih zirin kan lo thansal ding tin CCUSA cun thannak a run nei.\nPrevious Post:Pu No Than Kap: Kawl Sin In Cawnmi\nNext Post:CCN President Lunglawmh Pi Nak


Min Aung Hlaing hi a nung in maw a thi in dah ti lawng tang – The Cherry Par\nMin Aung Hlaing hi a nung in maw a thi in dah ti lawng tang\nMin Aung Hlaing hi a nung in maw a thi in dah ti lawng tang. March 27 ni khi zeitin dah a um te hnga. Ralkap an sung thluahmah cang tihi hmuh khawh a si. An minung zong an zawr taktak. State kip ah tlangcung hriamtlai pawl nih an thah hna. Atu i an piahtana pakhat cu khuapi chungah an langsar ngai nain states ah ralkap an tam ti lo. Cu hlan cu AA KIA KNU pawl he an i kah tikah Yangon Naypyidaw lei in ralkap an kuat peng tawn nain tutan hi kuat ding an ngei ti lo. An sung hrimhrim ti a lang. Pahnihnak atu ralkap Uniform aa hrukmi 4 ah 1 khi cu ralkap taktak an si lo. Nizan Yangon khua chung zongah ralkap Uniform aa hrukmi Nu tampi ralkap muisam keng lomi an hmuh len hna.\nHakha lila zongah a si ve. Palik le ralkap uniform aa hrukmi nu an tampi.Monywe zong ah si ko. Hmun tampi ah ralkap zong a tuan bal lomi training hmanh a tuah bal lomi minung pawl ralkap nih hramhram in mipi dohnak ah an hman hna. An thazaang aa phazo ti lo. Cu lakah nizan Asean ram uk pawl online tonnak an tuahmi ah Misual Min Aung Hlaing cu a rak lang ve sawk nain cu hlan a langhnak hmun a si lo. A langh ning zong ningcang tlai lo tuk. A fiangmi cu aa thuhnak vawlei or rili tangin rak langh dawh si. Cheukhat chimnak ah rili tang Kawlram in meng 1000 leng a hlatnak in a si. A thutnak khan dal a hnulei vampang tinbawsii hmanh a ro lo tiah google zoh thiammi hna nih an chim.\n← President Joe Biden Caah Thlacam Piak Hau\nUnemployment a Ngah mi hna caah Thawngttha: →


Zophei Baptist Church Indianapolis nih Camp Victoria UCCF Khrihfabu Sing 50 le Thilri Bawmhnak An Pek – THE CHINLAND POST\nZophei Baptist Church Indianapolis nih Camp Victoria UCCF Khrihfabu Sing 50 le Thilri Bawmhnak An Pek\nCamp Tlawnnak/ Camp\nSalai Josephbawi| 2020 March 3| US hrambunh Zophei Baptist Church, Indianapolis nih Chin National Front Headquarter_Camp Victoria um United Chin Christian Fellowship (UCCF) caah tangka sing 50 le thilri, Zophei Family Network of America (ZFA) nih Tlangpi Chin National Army Camp Tipipe cawknak caah sing 5 cu February 26, 2020 ah ZPBA Silver Jubilee a rak zawhmi Khrihfabu minung (26), Thantlang CNF Liaison Office Incharge Pu HC Ral Hnin le ZPBA GS Rev. Nehemiah Za Thang hna telh in an va tlawnnak ah bawmhnak an va pek hna tiah thawng kan theih.\nCamp Victoria UCCF khrihfabu caah Kawlram tangka sing (50), Facang tun (13), chiti cawi ( 10) le eidin pawl, ZFA nih Tlangpi camp dinti tipipe cawknak caah sing (5) an phorh hna.\nHi kong he pehtlai in Zophei Baptist Church, Indianapolis Church upa pakhat nih “ Kawlram kan tlung he aa ton caah Pathian nih thluachuah a kan pekmi chungin laksawng phorh hna usih tiin kan ti khawh tawk te chimtlaklo kan phorhmi a si. Hmailei zong hi nak tam in bawmchan ding kan izuam lai, kan pekthenh hna lai” tiah The Chinland Post ah a chim.\nChin National Front Headquarter a simi Camp Victoria cu CNF le Kawlram Cozah kahngol hnatlaknak 2012 an tuah hnatlakning in pekmi hmun a si Khrihfa a simi paoh Pathian thangthatnak caah UCCF an dirh I an pumh a si. Camp Victoria um United Chin Christian Fellowship (UCCF) ah ramchung ramleng a tlungmi Chin Khrihfa, zatlangbu le pumpak zong nih tlawnkai le bawmhnak an pek lengmang hna tiah theih a si.\nTags: Zophei Baptist Church Indianapolis\nPrevious Malsawm Siangsangrun Tengnge ah Cauk Pekthenh le Caholh Kong Chimnak An Ngei\nNext A Voi 52nk HBA BM Meeting & Pengkomh Khawmpi le Zokhua Baptist Church Biakinn Thar Pathian Sin Pekchanhnak Sunglawi Ngai in An Lim


6/. Bethlehem Tukhal\nBethlehem tukhal sinah “vanmi nih Bia a chim dih in Vancung ralkap bu nganpi cu vanmi sinah an rung lang I Pathian kha hla in an thangthat. Asangbik van ah khin Pathian cu Sunparnak hmu ko she. Cun a dawtmi hna umnak vulei ah hin remnak um ko she”.(Luke. 2:11-14). Tukhal pawl minpu in kan bia ah kan luh hlan ah Ziah Pathian nih vulei a dawt i remnak a lenter?. Aho dah a dawt?. Aho le a ho kar lakah? Tlawm te vun pial ta usih.\nEden ah khan Pathian cu THA LAWNG asi. Amah ah “Atha le thalo” nuncawh/50/50 aum ve lo. “ATHA lawng” Nun; Bawipa nih Adam leitlak kha nunnak thaw apek hnu ah Eden i a sermi dum ah a chiah. Amah cu TIVA(Thlarau) in a sinah a va luang. NUNNAK THING (KRIH), nunnak rawl(Vitamin tling) a ei I a nung.\nCu kaah cun Adam + Evi le Bawipa kar ah dangtu a um lo. Atha le thalo hngalhnak thingkung kha an hmuh ko nain ei zoh in an zoh lo. An thinlung a thlu kho lo. Thihnak thingkung asi nain va ei lo ahcun thihnak asi lo. Amah belte Evi le Adam nih thei an ei hlan ah sualnak/sualter/ tluk tertu/hlengtu a um cang.\nAmah duhthimnak in Setan nih van ah Pathian a doh I ngeihthiam tilo ding in Pathian nih a thawl. Cu hnu ah bia in Evi thinlung a thluk. Thinlung atluk hnu ahcun pumsa zong a dir kho ve tilo. Cuti cun thlarau zong an tlukpi I setan nunzia(titsa thinlung) nih cawlcang kho lo in a temton. Evi le Adam ah Pathian thlaru pehtleihnak chok/acat I amah Setan nun a peh. Hybrid a tuah. Pathian nih a chimh bantuk tein Evi le Adam cu Pathian Thlarau he pehtleihnak ah an thi. Sehtan muisam(nuncawh) ah an nung. Pathian thinlung ahcun mithi an si.\nCu rualrual in Setan cu minung thinlung ah a thu I a uk. Cucu Titsa thinlung hi asi. Setan cu “THALO” Amah ah um hmanh selaw, THA(THATNAK) a ngei ve. Minung zong thluachuah a pek luaimai ve ko hna. Asi nain cu thatnak cu Pathian nih a pom tilo hnu ahcun “Misual, Mithi, Lainawng, Rul, Mithi, Pathian Ral, Zeihmanh lo, Damlo, Thianglo asi. Cucu kan sining a hung si ve. Hi nun hi Pathian zong nih tompi zong a duh lo. A ngaithiam fawn lo. Thah ding ati I Eden in a thawl bak ko. Cu nun cu pumsa in kan tlinh dih. Ngakchia pa, uico nih a she I a poison nih a thisen zungzam a hlenh dih i uico thinlung in a nungmi: Nu le pa awka, dawtnak a thei kho tilomi bantuk kan si. Setan nak in a thawng deuhmi power nih a kan chuah lo ahcun mah tein chuah khawhnak thazaang kan ngei tilo. Cawhnuk le Cooffee ti chung ah a cawh dih bantuk in Setan thinlung le kan nun cu a ciahpiah dih cang. Hlennak ruang ah minung cu Setan/ nuncawh ziaza he nung ko hmanh selaw kan chungah a chiahmi Amah nunnak(ci;thaw, thlarau) ruang ah dawt a bang kho lo. Kan tlakchiatnak ah Bawipa a zaw. Alung a fak.\nCu ruangah Kanmah duhning le ruahning in si loin AMAH DUHNING tein tlanhnak lam a ser I a kan Rem. Kan phut kan tawk ruangah si loin Dawtnak nih nih a kaltak khawh lomi Amah ruangah Amah duhning te in a kan remnak asi. Cucu Vanmi nih an vun remhmi kha asi. Cu Remnak cu minung le minung iremnak si loin Pathian le minung remnak asi. Pathian iremnak nih minung hawi he remnak a um.\nAlung kan va ton ruang, kan thattuk ruang, kan fel ruang, dinfel ruang, fim ruang, rum ruang, thianhlim ruang, Amah kan zumh khawh ruangah Pathian cu kanmah he irem ding in arat asi lo. Mithi, mitlau, damlo, thianglo, miruak, (hell hnompung ah khangh ding; lak tlaklo le hlawm tlak lo tiang in kan chiat ruang tu ah, Micak, mitling, Mithiang, Krih nunnak thlarau tu kha kan tlinnak si ding in ara i kan chungah a nung. A dawtmi fapa neihchun nih a um hnawhmi minung cu Pathian nih mitling, mithiang ah a chiah. Cucu Pathian le minung kan iremning asi. Kan nih cu Tuu bantuk, tangka tlau bantuk kan si. Zeitin kan tlau; khoika in kan tlau; Khoika kan um zong kan hngal lo.\nPathian cu aral asimi vulei minung he Krih ah arem ruangah a thinlung a dam I aa lawm. Bawipa lomhnak ah van khuapi aa lawm. Cu ruangah vanralkap bu nih cu teinak lomhnak hla cu Pathian nih Thlarau in a dinhmi a Krihfa bu/Zumtu a zoh khenhtu, Amah ai-awh ah a chiahmi Tukhal(hruaitu) hna sinah an phuan hmasa nak asi. Khaltu a ngeilomi tuu nih zeitin dah tirawl duhdim a hmuh khawh lai. Cu tukhal nih cun ramhring, ti rawl tha a umnak a hngalh loah zeitin dah tuu khalh khawh hna lai. Bethlehem Tukhal sinah vanmi an lang hmasa. Tukhal sinah chan le ruang nei tein an lang. Sualnak chung in thlarau le pumsa khamhnak rian asi.\nBethlehem, Tukhal David cu, ramtang (vulei aw thawng a deihnak) ah a hruutmi Tuu(minung >tuu kong kan chim tikah na lung a tliang te lai) tlot-tlau lo te in a khalh khawhnak dingah Bawipa nih Amah thawnnak hmang in Cakei, chandeih, vom thahning a cawn piak. Chaikuk le tiva lungtekep hmangin a ral nganh bak loin thah ning a cawn piak I training a pek cikcek hnu ah Isarael mipi(khaltu) uktu ah alak. A uu le cheukhat cu khuapi chungah Sawl siangpahrang ralkap an si I, ral an tei can ah ngaknu dawhdawh hna le mipi nih lamkhuang, tingtang, hlasung, le parthi he an don hna I sunparnak pek an si lio ah anih cu, mihrut, rimchia, hlapi a hmu kho lomi tuu he, Palestine ramking, lukhengkak in ni a linhnak hmun ah, a zal chungah chunchaw fun, hranthawl(tidur), a neihchun hriamnam thabik chaikuk, tiva lung, saphaw keden, le a kut ah thiangthunh tiin a tuu hna he kommi pa asi. Khuapi chungah music thawng a thei bal ve lo. Ngaknu dawhdawh hna kutnem a tlai bal ve lo. Tikhing thereng onh thawng, vate hram thawng le thingkung rampar sin in a hmuhmi Bawipa dawhnak tu kha a hawitha bik, a tingtang l e zaihla sung an si. Chandeih, cakei, vom, cenghngia, le mifir lakah a tlawng. Sawl ralkap bantuk in hriamnam le darphaw a ngei ve lo.\nCu bantuk Bethlehem ngachiapa cu (Immanuel) Pathian nih a va komh I bang loin a sinah a um hnawh cu awh. Vulei ah hin Siangpahrang nih a va kal hnawh I bang loin a um hnawhmi michia na hmu bal ve hna maw?. Cu bantuk zeihmanh lo asimi minung chungah Bawipa a um tikah khuaruahhar a sinak a langh khun. A um lomi chung thil lianngan aumter tawn. A kan tlanhnak zong hi tihin asi. Minung sinak inpawm le co zong a har reng.\nJesu chuah lio i Bethlemhem tukhal hna i a khalhmi tu hna kha, Temple ah sual thawinak ding: midang nunnak ai-awh ah thah dingmi tuu a khaltu an si ti asi. Cu caah kha tukhal hna kha sual raithawinak caah a thaumi le dotla siding tukhaltu an si tinak asi. Cu Tuu hna I an chung thawnnak thahrul thau(thau hi kan thawnnak le siksa kan tuar khawhnak asi) kha maicam cungah an khangh. Thau a ziamral lio ah meisa in cu cunglei ah Awipa caah rimthaw bik si ding in an an kai. Na chung thawnnak thau (titsa thinlung thawnnak) cu Bawipa nih maicam ah Amah nunnak thlarau mei alh in ziamral viar in a khang bal ve cang maw?. Tukhal nun cu, nun tlawm, chuan ding ngei lo nun, an thilpuan le takpum cu tuu rimchia he aa zi. Thlen le daw he tuu rimchia he, an nilak hmai ut le hmaikang he: Cu hna sinah cun Vancungmi nih lunglomhnak van hla an remh hawi. Cu hna nih cun Jesu thawngtha an theih hmasa, an hmu hmasa i an biak hmasa. Bawipa lam, a theory le thiltuahmi hi Tinchia(Math) bantuk asi.\nTukhal le tuu kong hi asau lak. Kan peh vima ……Lai\nX’mas lomhnak nan cungah um ko she\nPosted by L.VanBlian_blogpost.com at 8:39 PM


Ngaihchiatnak Kan Tong : Mizoram Ah A Vapa Nih A Nupi Cu Thi Lak In A Velh. – The Chinlung Post\nNgaihchiatnak Kan Tong : Mizoram Ah A Vapa Nih A Nupi Cu Thi Lak In A Velh.\nMarch 15, 2021 admin THEIH TLEI 0\nMizoram khuapi Aizawl Tuikual timi vengah a pasal nih a nupi thi lakin a vuak : March 15.2021 Mizoram’ Aizawl khua pi Tuikual south vengah’ i a ummi pa Lal Ruatsanga nih cun a nupi Van Lal Hruaii (kum 31) a simi cu thah.Lal Ruat Sanga hi (palik) police pawl nih an tlaih i mizoram (central jail) ah thawng an thlak tiah hngalh a si.\nHi thil a um daan cu mah tihin a si. Zarhpini zaanlei nazi 3:00pm hrawngah khan Van Lal Hruaii hi inn chungah mipi nih thi deng in an rak hmuh cu cangka cun mipi nih a ran khawh chungin siizung ah an kal pi a si nain a vapa nih a vuaknak a faktuk cang cah nunnak a liam manh.\nRelchap Kawl Ralkap Bawi U Htun Myat Lay Cu TNLA Ralkap Nih An Than Cang : TNLA Ralkap nih Kawl Ralbawi Htun Myat Lay an thah tiah Mizzima nih a langhter. Palawng mahten i uknak hmun Nantsan Myone, Loikhan le Ngonsaing Khua karlak i tuk kahnak ruangah Kawl Ralkap nih an i bochan bak mi an hruaitu Ralbawi U Htun Myat Lay cu March 14 ah khan TNLA Ralkap nih an kah caah a nunnak a liam tiah theih a si.\nMin langhter lomi Khua mi pakhat nih, “Ralbawi Htun Myat Lay cu Khua kiang a um lio ah an kah hi a si. Mahka hmun a va lennak ah kah a ton hi a si. A tu ahcun a nunnak a liam cang tiah” a chim. A nunnak a liam mi U Htun Myat Lay hi Nantsan Myone, Ngonsaing ah Kawl Ralkap an hruaitu an Ralbawi a si i, Nawlngeihnak a latu Kawl Ralkap kuttang riantuan pakhat a si.\nTNLA Ralkap nih U Htun Myat Lay cu an kah i a thi mi a si. Cu hnu ahcun Nawlngeihnak a latu Kawl Ralkap Motor 3 cu a rak phan i, TNLA Ralkap he suimilaam cheu hrawng an i kap tiah Khua mi nih an chim. TNLA Ralkap kahnak in a thi mi Kawl Ralkap hruaitu Ralbawi U Htun Myat Lay a ruak cu Myone Pyituh Siizungpi ah an kalpi tiah theih a si.\nKawl Ralkap Bawi U Htun Myat Lay Cu TNLA Ralkap Nih An Than Cang.\nMah Bantuk Miphun Cu Uar An Um Bak Ko, Ram Le Miphun Ca’h Thih An Ttih Bak Loh.


Dawtnak Mit In Midang Sining Hmuhthiam\nThursday, Sep 29th\tLast update01:04:15 PM GMT\nDawtnak Mit In Midang Sining Hmuhthiam\tThursday, 05 April 2012 16:45\tSalai Van D. Ceu\tMinung kan sining ah tthen-awktthalo in kan i ngeihmi ziaza lakah pakhat cu 'thinhun' kan hman tawnmi hi asi ve. Thinhun ciocio hmanh ah a neem deuh le a faak deuh in a um. Culakah, zapi ko nih kan celh tawn lo mi cu midang he kan i siik tikah biafaak in an kan timi; kutke in fahnak an kan pekmi; asiloning in an kan ti i an kan thangchiat tikah kan thinhung tuk ttheu tawn.\nCutikah, taksa silole thinlung leiin kan cungah fah-innaak tuahtu/petu minung khi ngeihthiam kan i harh ngaingai. Kan thinhun lio ahcun kan mawh cio hna lo! Adik ko lai. A ngaingai tiah cun kan cungah thinhunnak, lungfahnak le ngeihchiatnak a tuahtu minung nihcun kan lung a fah; kan ngeih a chiat le kan thin a hun ding cu an rak i timhmi hrim asi kho ngai.Asinain, thinhunnak cu kan thinlung chungah caansau kan chiah lo a hau. Aruang cu, midang cungah thinhun peng, lungfah peng, midang va huat, tbt..kan ngeih chung paoh cu kan mah lila kan thinlung kha thonginn (prison) kan rak tlaakter bantuk asi. Cun kan cungah fah-innaak a tuahtu pa/nu nih a thlitein kan thinlung-khuaruahning kha rak tleih (control) ter bantuk khi asi.Zeithil poah hi a sawhsawh in a cang tawn lo; aruang (reason) a rak um tawn. Angaingai tiah cun fahnak a tuar-ingmi minung nihhin midang zong an fah-inter hna (hurting people hurt others) ti asi. Micheukhat cu an konglam thei lem loin an sining tah (judge) kan hmang ngai tawn. An keden kan i denh in kan kal ballo ahcun zeitlukindah an nunnak lamthluan ah harsatnak, lungretheihnak le temtuarnak an rak ton ti kha kan rak thei kho ti lo.\nMah pa/nu cu a bia a ro tuk; a biachim a chia tuk; a zia a chia tuk; a kawmh a nuam lo tuk; a holh lo tuk lawm maam; a nunning ziaza aa dawh lo tuk; biaruah zuam ding minung asi lo; a thilhruk fenh-aih huat a tlai tuk, tbt..tiang lawng kan rak theih khawh. Asinain, cu bantuk minung pawl sining kha caan tlawmpal la in an tuanbia/konglam (background) hngalh khawh pah ahcun an cungah tampi theihthiamnak le ngeihthiamnak ngeih khawh deuh asi.Zeitlukindah lungfahnak, intuarnak an rak ton timi kan theih ahcun zawnruahnak le dawtnak mit in an sining dirhmun khi hmuhthiam khawh deuh asi. Hehchat tiah an sining va tah le va soisel lennak cun caan tlawmpal laakin an konglam theih khawh i zuam deuh ding asi.Voitampi cu midang khi dawtnak mit (eyes of love) siloin biakhiahnak/tahnak mit (eyes of judgment) tu in kan rak zoh tawn hna. Zeitindah an rak tthanning, zeitindah an chungkhar a rak umning; zeitindah an sining dirhmun a rak si; zeibantuk velchum (enviroment) in dah an rak um bal, tibantuk pawl kha kan rak ruat tawn lo.Micheukhat cu kan mah sining 'background based' lawngin midang tah kan hmang: cucu a palh tukmi ruahnak asi. Kanmah le kan sining cio ahhin kan tthawn deuhnak zawn a um bantukin kan der deuhnak zawn a um ko lai. Mah cu theihthiamnak ngeih lawnglawng ah dawtnak mit in midang sining dirhmun khi hmuhthiam asi.Dawtnak timi a muru hi hrilhfiahnak pakhat tein langhter ahcun 'theihthiamnak' asi. Minung kan sining ah 'dawtnak (love)' timi le 'theihthiamnak (understanding)' timi a um lonak hmun ahcun 'thinlung, taksa le thlarau' hna hi sullam ngeilo mi nunnak an si....Upatnak he,Salai Van D.CeuLewisville, Texas\nA Sunglawi Bik Nunnak\nMit le Kaa: Hmuhnak in Dinnak ah Zu Thawngzamh Doh Ding\nDinti Laaknak Ram Cu Hual Ding Ziah, Chin Miphun caah Chin National Day hi A Biapit?\nKan Fian Tawn Lomi Federalism-Part I Kan Fian Tawn Lomi Federalism-Part II\nKan Fian Tawn Lomi Federalism-Part III\nKAN CHIN RAM CAAH CHIN MINO Miphun Pakhat Kan Sinak In Umnak Nawl Kan Ngeihmi Conglawnhnak\nWe have 1559 guests online\tLaica Kong


Hakha A Ummi Cheukhat Cu An Tuah Taktak Ahcun Mitthli Tlaknak Caan A Phan Lai Ralrin An Pek Hna Hih A Poi Ko – Chin World News Evening\nHakha A Ummi Cheukhat Cu An Tuah Taktak Ahcun Mitthli Tlaknak Caan A Phan Lai Ralrin An Pek Hna Hih A Poi Ko\nJuly 6, 2019 July 6, 2019 Salai Van Chin News\nA poi tuk ee ti hlei hi cu chim ding bak hi a um ti lo. Chin Khuali asimi Hakha ah phungning loin sakmi inn 130 cu August thlah chungah tthet uh nan ttheh lo ahcun Cozah nih hma kan lak lai i kan i tthehpiak hna lai an tinak hi asi.\nPyine Sipin Comittee Hnuciahzihhmu Hlawn Sa Vung nih, ” Ralrinpeknak cu June thlah ahkhan Tualchuak Tadinca in Myone sipin nih kan rak chuah cangmi asi. Atu Myone Sipin nih a hrawh lomi phungning loin sakmi inn hna cu hrawh dingin Cozah he pehtlaihnak ngeihin timtuah asi. Hrawhnak ding caah Seeh ngan 5 (JCB) le Palik zong nih telpi an si lai.\nCozah Simanking thawk asi hlan ahcun hmunhma pa 8 lawng a um. Cozah nih Simanking a thawkin Coka tia tete in inn cu an sak hna. Cucaah Pyine Uk lei nih phungning loin sakmi asi tiah taza a cuai hna. Cu hna pawl nih an i thawh vemi cu hihi kan pipu, pupa hna nih an ngeihmi asi tiah an ti ve hna. Asinain tehte ca zeihmanh an ngei fawn lo. Puaisa minung 5 an um i acawtu hna zong hi Thantlang le Matupi lei an tam tiah theih asi rih fawn.\nHi hmuh hi Cozah nih Myotit Simanking caah a chiahmi kha asi. Kan pipu, pupa hna ro asi tiah an tlaih ve tikah atu bantuk in buainak a hung umi asi. Anmah nih an ttheh lo ahcun Cozah nih hmalakin kanmah nih kan in tthehpiak hna lak tiah ralrinnak an pek hna hi asi.\nSource: Zalen Info\nSayamah Jenny Van Lal Pek Amah Thlahnak Hla Tiin Video An Tuahmi Lung A Hno Ko(Video0\nA Bikin Lainu Nih Rel Uh Lainu A Tlinhmi Nakin A Tlin Lomi Kan Tam Deuh


Chin United FC Pumpululh Phu Chinram Cozah Nih Conglawmhnak A Tuahpiak – THE CHINLAND POST\nChin United FC Pumpululh Phu Chinram Cozah Nih Conglawmhnak A Tuahpiak\nSalai Elvis| 2019 August 5| Myanmar National League II 2019 ah Champion a cotu Chin United Foodball Club pumpululh phu cu Chin ramkulh cozah nih July 3 Khaikam zaanglek zungah conglawmh upatnak sunglawi ngai in a tuahpiak hna tiah kan theih.\nMah ni ah Chief Minister Salai Lian Luai nih, “Atu bantuk in Chin United FC Champion an ngah nak thawngin tawlreltu lutlai le pumpululh phu sin ah ramkulh cozah le mizapi ai-awh in a lunglawmhnak bia, pumpululh celhnak hi vawleicung mi nih an uar bikmi a si nak kong, hi bantuk in miphun pi hmai zong nan hngalternak kong le hi nak thiam le sang deuh in nan zuam chin i ram le miphun mithmai le limhang a thattertu a si caah i zuam chin ding in” forhfialnak a ngeih hna.\nMah ni ah CM Salai Lian Luai le Hluttaw Speaker Pu Zo Bawi nih Chin United FC sin le an lutlai hna sin ah conglawmhnak roca peknak le Minnister Pau Lun Min Thang nih pumpululh aa celhmi pakhat cio sin ah lawksawng a pek ve hna i Chin United FC lei lutlai lei in Dr. Jame Lian Sai nih lunglawmh biachimnak le Champion an hmuhmi Cup zong ramkulh cozah sin ah pekchanhnak an ngeih hna. Mah zan ah Chin ramkulh lei nih rawldanghnak, Lai laam le hlasaknak in caan an hmanpi hna tiah kan theih.\nPrevious Hmunhma Ruangah Leitak le Hmawngtlang Kar Zaangen Buainak A Chuak\nNext HBDO Nih Thisen Thol 5000 Leng An Khawn I Mizaw 2000 Thisen A Pek Cang Hna


Kum 9 Hngakchia Nute Api He An I Kholh Lio Ah Tisartlam Nih A Rak Dawh - Mizo Journal\nKum 9 Hngakchia Nute Api He An I Kholh Lio Ah Tisartlam Nih A Rak Dawh\nPosted By: Ma Remi June 30, 2020\nAyeyawaddy, Bokalay, Garin ohsuh, warthit khua, June 29 zinglei ah kum 9 hngakchia nute tisartlam nih a rak seh. Ma Ya Min Thu (kum 9) hi api he an inn in pe 9′ hrawng a hlatnak tiva ah ti kholh ah an kal.\nHi lio ah dong 10 hrawng a saumi tisartlam nih hngakchia nute cu a seh i tlik pi a timh. Mah lio ah api nih hngakchia nute cu a dawh chih ve i thinphan tuk le lau tuk buin a rak au.\nHngakchia nu apa le apu an rak phak ah tisartlam cu an tukden chih i tiisartlam nih hngakchia nu cu a thlah than. Hngakchia nute cu tisartlam nih a sehnak ah a ban khat lei a kiak i Bokalay siizung ah an kal pi.\n“Kan khua ah hibantuk thil a can hi a voikhatnak asi. Mah hlan ah hibantuk hi aum bal lo. A ban a tlek mi hma hi a fak ngaingai. Cun a ruh zong a kiak i operation an tuah colh cang tiin khua upa U Thein Win nih a chim.\nSiizung ah an chiahmi Ma Ya Min Thu cu thingram le ramsa lei a kilkawmtu bu in upa U Thah Zin Aung nih 50000 ks bawmhnak a rak pek ve hna. Kyaw Linn (Bokalay)\nBe the first to comment on "Kum 9 Hngakchia Nute Api He An I Kholh Lio Ah Tisartlam Nih A Rak Dawh"


America ram chung ah Indian mi zeizat dah an um? Atu ah hin State 7 chung ah Indian mi nih vote ngeih zat hna cu, – Kawltu Team\nNovember 30, 2021 December 1, 2021 Pu Tawn Mang\nSurvey ah an tarlan ning ah cun “Indian American atu ah US ah khuasa lio hna nih hin, India ram ah chungkhar le hawi tha tampi ngeih mi hna an si, mah hna nih hin India ram zong an ram bantuk in an ruah pin ah atu an umnak America state dang dang hna ah hin an ram bantuk in lungput angeih fawn khi asi, atu ah an umnak state kip ah hin America mi le sa bantuk in vote ngei mi asi caah, Former President Trump nih cun India mi hna hi anrak humhim ngai tawn khi asi, India mi hi atu ah state dang dang hna ah tampi an um ko, nain atu ah an umnak tambik state hna 7 chung ah vote ngeih cang mi hna cu,\nIndian American vote ngeih tamdeuhnak state hna cu:-\nFlorida – 190,000\nMichigan – 120,000\nPennsylvania – 170,000\nGeorgia – 150,000\nNorth Carolina – 110,000\nVirginia – 165,000\nTexas – 470,000\nMason le a tuanpi mi hna nih survey laknak ah an hmuh ning le Indian American pawl nih hin, Democratic Party an vote pin ah 50% hrawng nih cun Trump an vote tawn tiah thei asi, Cun mah state 7 hna pin ah hin state dang hna zong ah vote ngei mi le US citizen ngeih mi tampi an um fawn khi asi, atu alang mi state hi an um tambiknak asi caah register ning in langhter mi asi, America Indian hna hi thiamnak lei zong ah asang ngai ve ko, technology lei ah an thangcho ngai ngai hna, University ah siang in kai mi zong an tam ngai fawn, department kip ah Officer riantuan mi zong tampi an um cang hna khi asi.\nIndia le US hi Kum 2021 ah khan Trump-Modi hna relationship hi arak tha ngai ngai khi asi, Dr Anand Tamhankar, physician, New Jersey nih India le US karlak relationship nih hin ram 2 tuantinak long si lo in Economy lei zong ah kan thangcho khawh ko lai tiah achim ve bak kha asi, nain Democrats Biden – Harris nih campaign pamphlet pakhat ah India ram chung, Kashmir, CAA Indian American Hindu pawl lungthin afakter ngai ngai khi asi rua, Harris nih hin Jammu & Kashmir ah India acoyah thil tuah mi cu minung diknak le covo upat lo nak asi tiin a chim, mah bia chim mi nih hin American Indian hna lungthin faktertu asi tiah The Economic Times nih alnghter mi asi.\n← Japan PM thar Fumio Kishida cu pa raltha bak asi, China le N. Korea nih an Rilipi pawng ah Missile test ton cu anengtuk cang caah”Warning Preemptive strike” ngeih zong ah poi atilo,\nMah zawn ruah lo in ram adawtu Donald Trump nih International Hotel Washington DC cu bye bye/mangtha tiah akal tak cang, →


Trump Thawngpang Thar Deuh Pawl, 2020 Trump Nih Teinak Puanzar A Thlai Can a ra lio – The Cherry Par\nTrump Thawngpang Thar Deuh Pawl, 2020 Trump Nih Teinak Puanzar A Thlai Can a ra lio\nTrump Thawngpang Thar Deuh Pawl, 2020 Trump Nih Teinak Puanzar A Thlai Can a ra lio. Trump nih USA mipi 74,000,000 million nih nan ka vote. Hnu kai tawn lailo, keimah caah ka doh hna lailo, nanmah caah ka doh hna lai a ti hna.\nRelchap ding thawngpang dang, Google nih thimnak ni (Nov. 3) ah mee 6 million renglo kha Biden lei ah a thial. Milwaukee ah thimnak ni ah mee tlami an tam tuk i mee thla khomi milu nak tam 105% nih mee an thlak. Georgia ah mee relnak seh reset tuah an timhmi an khap hna. Trump legal team nih an pheomi Sidney Powell cu amah te in fund a kawl i computer a thiam taktak mi hna he an cawlcaang cuahmah ve. Powell hi mi menmai a si lo. Nai te ah Trump nih a ngaihthiammi Flynn kha FBI rap chung in a chanhchuahtu cu amah hi a si.\nGeorgia ah mee relnak seh in voi (4) bak suimilam tlawmte chungah Biden mee van tawng in a kaimi kha a hmuh khawh cang. Cucu nawlngeitu hna nih an theih tikah a rannak in cu mee relnak seh cu November 30 ah reset an tuahter hna. Reset tuah timi cu company nih a serning in chiah kha si. Tahchunnak ah, na phone kha reset na tuah ahcun na phone chung ah a ummi thil (data) vialte an tlau dih lai i na phone cu na cawkka bantuk a thar palek sining, a chungah zeihmaha um lomi, sining ah a phan than lai.\nNawl ngeitu hna cu a thin phan lo awk hrim a tha lo. Hihi Powell nih biaceihnak zung ah a chuahpi ahcun Georgia ah Trump nih teinak a hmuh hrimhrim lai. Hihi upadi a thiammi hna nih teinak lam an timi a si. Hi kong hi a hnu ah tling deuh in ka tial te lai. Reset tuahter an timhmi cu an theih manh hna caah biaceihnak zung nih an khap hna. Sidney Powell nih taza a cuaimi cu December 4 ah bia an ceihpiak te lai. Hihi mi tampi nih a hnabeiseimi a si. “Ka tuah khawh lo dingmi ka chim bal lo,” tiah Powell nih cu atu le atu a chim lengmang. Kei zong nih hi nu hi ka zumh ngai ve. A hnu ah hin mirum tampi nih phaisa he an dirpi. Teinak a hmuh nakhnga a ca ah thlacampiak hna u si.\nBiden nih Thimnak Tahfung Vialte Lonh in Teinak a Hmuhmi hi a Si Kho Lomi a Si! Atu lio ah J. B. Shurk nih a tialmi 5 More Ways Joe Biden Magically Outperformed Election Norms timi capar hi a laar ngaingai i media tampi nih an chim cio mi a si. Cucu a tang ah ka taarmi video le cu capar zoh chih in a tawinak in ka tial. Joe Biden nih teinak a hmuhmi hi zumh a har ngaingai. 2012 ah Barack Obama nih a hmuhmi nak in mee 15 million renglo tam deuh a hmuhmi ah si seh, 2016 ah Hillary Clinton nih khua pi kip ah mee a hmuhmi mee nakin tlawm deuh a hmuh ko nain Georgia, Michigan, Wisconsin, le Pennsylvania ah a teimi ah si seh, Democrat lei nih house le state legislature ah thutdan tampi an sungh lio ah amah vial nih teinak a hmuhmi ah si seh khuaruat khomi ca ah cun zumh a har hringhran ko. Cucaah 2020 thimnak ah Biden nih teinak a hmuh timi hi a si khomi a si maw? Kan zohti hna lai.\n1. Mee 80 Million a Hmuhmi Hi Zumh a Har ko. Media hna nih Biden nih mee 80 million a hmuh tiah thawng an thanh. Sihmanhsehlaw Obama nih 2008 ah mee 69.5 million, 2012 ah mee 65.9 million lawng a hmuh. Hilliary Clinton nih 2016 ah mee 65 million a hmuh. Biden hi Obama le Clinton nakin maw a laar deuh? Cun atu tiang ah Trump nih mee 74 million hrawng a hmuh cang i 2016 thimnak i a hmuhmi nakin mee 10 million renglo a hlei in a hmuh chap. Cucu US ram ah president a tuan liomi hna nih a term hnihnak thimnak ah an hmuhmi lakah a tambikmi a si. Cucaah Trump nih hi tluk mee tampi a hmuh ko na bu ah Biden nih a tei rih mi hi milung a hrin lo awk hrim a tha lo.\n2. Teinak a Chuahtertu (bellwether) County Tam Deuh ah a Sung Ko nain Teinak a Hmuh Thiamthiammi Hi Zumh a Har Ko. Ohio state le Florida state ah teinak a hmumi nih president a tuan lai tiah a luan ciami kum (60) chung cu ruahdamh khawh a si tawn ko nain cu state pahnih ah–Ohio ah 8 point, Florida ah 3 point nak tam in–a sung ko nain zeitindah Biden nih teinak a hmuh khawh hnga? Hi bantuk hi 1960 ah Mafia nih fimzer ngai in an rak bawmh ruang ah John F. Kennedy nih Richard Nixon a rak tei tan lawng ah a rak um bal.\nCun US ram pumpi ah hin a luan ciami kum (40) chung ah aho dah president a tuan lai timi a langhter kho tu county ngan bik (19) an um tiah The Wall Street Journal le The Epoch Times nih an ti. Cu hna lakah county (18) ah hin Trump nih buaktlak in 16 points in teinak a hmuh i Clallam county lawng ah a sung. Cu Clallam county pakhat te ah cun Biden nih 3 points hrawng lawng in teinak a hmuh ti a si. Cun a kau deuh in kan lak ahcun county (58) nih hin president a chuak dingmi a thluamthlam hi an langhter tawn ti a si. Cu a biapi tukmi county (58) chung ah county (51) ah hin Trump nih buaktlak in 15 point in teinak a hmuh. Biden nih cun county (7) te lawng ah 4 point in teinak a hmuh. Cucaah Biden nih Trump a tei ti hi khuaruat deuhmi nih cun zumh a har ko.\n3 Hilliary Clinton hnu hmanh phan kho lo in Bawh le Ceh in a Dawi ko nain Thimmi Khua Tlawmpal ah Teinak a Hmuhmi hi Zumh a Har Ko. US ram a hriang lei kap ah a ummi khuapi hna, Democrat nih tei tawnmi state hna, ah Clinton tluk hmanh in teinak a hmu kho lo nain Democrat nih ukmi Milwaukee, Detroit, Atlanta le Philadelphia tbk khat lei khat lei ah aa thui tawnmi state vial ah cun teinak tor le cheng in a hmuh khawhmi hi cohlan a har ko. Hi state hna ah hin mee a thla khomi milu nakin mee an thlakmi a tam deuh ti a si. Cucaah Biden nihteinak a hmuhmi hi cohlanpiak a har ko.\n4. Hmun dangdang ah Democrat pawl an sungh tuk lio ah Biden nih mangtara in teinak a hmuhmi hi cohlan a har ko. Amah lei party nih house ah thutnak an hmuh cuahmah lio ah, president tuan lio ah a sungmi cu Trump lawng a si lai. 2020 thimnak ni ah The Cook Political Report le The New York Times nih house thutnak (27) cu aho lei nih dah a co te lai ti hngalh a si rih lo an ti. Sihmanhsehlaw atu ah cun cu thutdan (27) a dihlak in Republican lei nih laak dih dawh in a um. Republican lei nih New Hampshire ah house he senate hi an ziah put i state kip ah legislature hmunhma an laak cuahmah lio ah Democrat lei nih cun zei state pakhat te taktak hmanh ah house thutdan a za tein an ziah khawhmi a um lo. Democrat lei campaign hruaitu nu Christina Polizzi hmanh nih, “Trump hi Republican legislature pawl a cawisangtu a si,” a ti. Cucaah Biden nih Republican lei vialte a cawiangtu Trump a teimi hi cohlan a har ko.\n5. Primary vote tam deuh a hmutu Trump cu Biden nih a tei ti hi zumh a har ko. Kha hlan ah cun primary vote tam deuh a hmumi nih president an tuan deuh ngawt tiah Political analyst David Chapman nih thmnak hlan ah historical fact pathum a langhtermi a um. Pakhatnak, primary vote 75% a hmu kho tu president a tuan liomi aho hmanh an sung bal lo. Pahnihnak, Trump nih primary vote 95% a hmuh. Cucu president a tuan liomi nih an rak hmuh khawhmi a tam cemmi pali lak ah aa tel ve. A ngaingai ti ahcun, Dwight Eisenhower, Nixon, Clinton, le Obama nih an rak hmuhmi nak hmanh in Trump nih tam deuh a hmuh. 1912 hnu ah primary vote 90% cung a hmumi (5) hna lakah Trump hi aa tel vemi a si. Trump nih minority vote 27% hmanh a hmuh khawh rih ti a si. Cucu 2016 lio i minority vote a hmuhni nak in a let in a tm deuh.\nPathumnak, 2020 thimnak ni bak ah Trump kha mee pe ding in 18 million bak an rak chuakmi hi record pakhat a si. Bill Clinton lio ah 9 million lawng an rak chuak. Trump i zatceu lawng an si. Cucaah Biden nih Trump a tei timi hi Thimnak tahfung pawl a lonh tuk caah a si kho lomi a si. Khua a ruat kho deuhmi nih cun cohlanpiak a har hringhran ko. Rev. Biak Lian Vel\n← Ka Lunglawmhnak Langhternak\nUS Tuanphung ah a Ngan Bikmi Mee Firnak: Arizona ah mee deu 300,000 an hmuh →


Kan Lainu Vashty Puii Nih Mirang Hla Thar A Sak Mi Cu A Mak Law Law. – Kawltu Team\nKan Lainu Vashty Puii Nih Mirang Hla Thar A Sak Mi Cu A Mak Law Law.\nKan Lainu Vashty puii nih mirang hla thar a sakmi cu a mak law law. A thiam law law khi si. Kan Lainu hlasakthiam hna lak ah Vashty hi a aw thluai ngaih a nuam bik pawl a si. A aw hi a dam hi, van ngaih bak hin kan zaang a dam. Tutan ah mirang hla dawh taktak simi Pathian thangthatnak hla “Blessings” timi hla cu dawh taktak in a van sak than cang. A thiam law law khi si.\n← US Lainu Shin Bia Hmanthlak Pawl Cu An Mak Ko.\nDoctor’s Te Nihcun Oxygen Zong kan Phoih Cang Lai Ruahchan Aw A Um Ti Lo An Ti. →


SBS Language | Viza le Nunphung Ruangah Nu Cheukhat Cu Chungkhar Buainak Rap In An Chuak Kho Lo\nViza le Nunphung Ruangah Nu Cheukhat Cu Chungkhar Buainak Rap In An Chuak Kho Lo\nChungkhar buaibainak he pehtlaiin au-kanhnak a tuahtu hna nih tlerhkhonh le tthihpheihnak hmangin chungkhar tthihruaimi cu misual ah pom dingin an aupi.\nMithmuh loin fahnak pek\nThawngpang latu a simi Jess Hill nih kum 4 chung Australia ramchung i chungkhar buaibainak kherhlainak a tuahmi cu cauk in a chuah. A cauk min cu See What You Made Me Do (Nangmah Ruangah Ka Tuahmi Hi Zoh) ti a si.\nTthihpheihnak le tlerhkhonhnak in mi uknak midang nih an hmuh fian thiam lomi thil a si tiah amah nih cun a chim.\nChungkhar ah namneh le tukvelh a tongmi an dihlak chungin a cheu hi caantawi viza a tlaihmi le a kawh-autu nih kuat than dingin tlerkhawh mi an si.\nChungkhar buaibainak tangah a ummi chungin caantawi viza a tlaihmi hna cu pemluhnak upadi nih tawlrel dingin chungkhar buainak au-kanhtu nih an aupi.\nAustralia ramchung i chungkhar i tthithruainak ah tlerkhonh le tthihpheih a hmangmi pawl hna cu misual ah pom dingin aupi a si.\nTlerkhonhnak le Tthihpheihnak hmangin mi uknak hmelchunh hna:\nPhaisa duhning tongthamter lo\nChungkhar le hawikom he hlat in umter\nMidang he tonnak ser kho loin in chiah\nFahnak pek dingin tlerh, fale tiang fahnak pek dingin tlerh\nHi bantuk ziaza hna hi hmailei caan ningcang loin tuahto na ton te ding a langhtertu an si lo, atu na tuar in mi hi ningcangloin tuahto cu a si cang.\nAhmanung bik chungkhar buainak kong kherhlainak an tuahmi a langhtermi cu chungkhar buainak a chuahtertu chungin zatuak 92% nih mah duhnak lawng in mi uknak ziaza an keng.\nAn nunphung umtuning ruangah nu tam u nih caan tam deuh cu tlerkhonhnak le tthihpheihnak hmangin ukmi an si an i hngalh fiang lo tiah Anu Krishnan nih a chim.\nTahchunnak a chimmi cu, Muslim silole Hindu a biami kha a zumhnak kalh in tisik an hnah in sa chuanter, cu i a duh lo ahcun sik le cak a ton ah cun khakha mi uk duhnak lungthin a ngeimi ziaza cu a si.\n"Hi bantuk hna cu a nem ngaimi thil a lo ko lai nain a tuar ingtu caah tuar in fak tukmi thil an si" tiah a chim.\nHi bantuk ziaza tha lo hna hi a dong cang ti a um lomi an si i ttihpheihnak ziaza hna hna cu mi uknak ah an hman. Hi thil hna hi mi cheukhat hna caah cun rap ah an i foih bantuk a si i an chuak kho ti lo.\nPasal le nih tthihphei le tlerkhonh a tongmi nu pa 5 chungah pa 1 in mipem an si i cu chungah nu pali chungah pa3 nih pasal le sinin tukvelh le namneh an tong tiin kherhlainak an tuahmi nih a langhter.\nThlanglei asia ram miphun hna he rian a tuantti mi Jatinder Kaur nih an nupi le nau an pawi ahcun kan duh ningin kan uk khawh deuh hna lai timi ruahnak an pasal le nih an ngeih tiah a chim.\n"Thil phundang pakhat ka hmuh khawh rih mi cu fanu le fapa kongah ah hin a si, fapa te an duh men hnga nain fanu an ngeih ah cun an pasal le nih thah dingin an fial hna. An nupi le nih cawmken dingin an duh ko zongah a ngah lo" tiah Kaur nih a chim.\nViza kong he petlaiin harsatnak le bawmhnak kong\nChungkhar buainak tangah a ummi tam deuh cu caantawi viza a tlaihmi an si tikah palik le zungah theiter tuah an ngamh lo a ruang cu an viza chuh an si sual lai ti an phang tiin Jess Hill nih a chim.\n"Midang nih 'hi bantuk dirhmun hna hi na chuahtak ko lo?' Na takpum siseh na thinlung siseh phurhrit tuk hi tiin midang nih an chim nain, caantawi viza na tlaih ahcun chuah le zaam timi khi a har tuk" tiah a chim.\nAustralia ram pemluhnak upadi nih caantawi viza a tlaihmi le nupi le pasal kawh-auhnak viza a tlaihmi chungin chungkhar buainak a ton i an pasal le he an i then zongah umlanak viza zalong tein soknak nawl a pek ko.\nSoknak an tuah tik belte ah chungkhar buaibainak a tongmi nih tehteh an ngeih a hau lai tiah Ali Mojtahedi nih a chim\nSihni theihpinak ngeih ah cun a dang buaipi a haumi a um ti lo i a fawi cemmi zong a si.\nSihni theihpinak a um lo zongah siibawi sin zongah kal khawh thiam a si, cu silole thluak lei siibawi sin zongah ri-pawt lakmi zong pom thiamthiam an si ko.\nNang silole midang thinphang dirhmun in nan um ah cun, 000 hei chawn\nChungkhar buainak kong he pehtlaiin bawmh hal na duh ahcun 1800 737 732 hei chawn.


Levitikas 25 (Leviticus 25)\nSabbath Kum le Jubili Kum\n1 Bawipa nih Moses cu Sinai Tlang cungah a chawnh i, *25:1-7: Exo 23:10-11 2“Israel mi hna sinah hi bangin va chim, Nannih kan pekmi hna ram chungah nan luh tikah, cu ram nih cun Bawipa caah sabbath a ulh awk a si lai. 3Nan lo chungah kum ruk chung thlaici nan thlak lai i kum ruk chung nan mitsur dum cu nan thlawh lai i a theitlai nan pumhkhawmh lai; 4sihmanhsehlaw a kum sarihnak kum ah cun ram caah dinh zirziarnak sabbath a si lai, cucu Bawipa ca i sabbath cu a si lai; nan lo ah thlaici nan thla lai lo i nan mitsur dum zong nan thlo lai lo. 5Nan rawl hlih cu nan ṭuan hna lai lo i nan sersiam lomi mitsur ruang i mitsur thei cu nan lo hna lai lo; mah kum cu ram caah cun dinh zirziarnak kum a si lai. 6Cu ram sabbath nih cun rawl an pek hna lai, nanmah caah siseh, nan salnu nan salpa hna caah siseh, man pekmi sinum siseh, nannih sin i a ummi mipem caah siseh; 7nan saṭil ca le nan ram chung i a ummi saram ca zongah ram nih a voimi vialte cu rawl caah a si lai.\n8“Cun sabbath kum timi pasarih hna kum cu na rel lai, pasarih let sarih kum, sabbath pasarih hna kum cu nan caah kum sawm li le kum kuanak a si lai. 9Cun thla sarih thla ni hra ni ah cun a thangmi muko kha nan chawhpi lai; remnak ni ah cun nan ram chung vialte ah muko cu nan tum thluahmah lai. 10Cun kum sawm nganak kum cu nan thianter lai i cu ram chung khuazakip ah, a chung i a ummi vialte kha, luatnak nan thanh hna lai; nan caah jubili a si lai, nannih nan thil cio le nan chungkhar sin cio i nan kir caan cu a si lai. 11Cu kum sawm nganak kum cu nan caah jubili a si lai; cu kum ah cun thlaici nan thla lai lo, amah tein a khomi zong kha nan ṭuan lai lo, nan ser siam lomi mitsur ruang mitsur thei zong kha nan pumkhawm lai lo. 12Zeitintiah jubili a si; nan caah a thian awk a si; lo chungin a voimi lawng kha nan ei lai.\n13“Jubili kum ah hin mah le thil sin cio ah kir ṭhan nan si lai. 14Nan innpa sin i nan zuar ah siseh, nan innpa sin i nan cawk ah siseh, pakhat le pakhat nan i hleng lai lo. 15Jubili hnu a kum zatning paoh in nan innpa sinin nan cawk lai i tirawl a voi kum zatning paoh in nanmah cu an zuarh hna lai. 16Kum a tam ahcun a man cu nan karh lai, kum a tlawm ahcun a man cu nan ṭhumh lai, zeitintiah tirawl a voining zat cu an zuarhmi hna cu a si. 17Pakhat le pakhat nan i hleng lai lo, sihmanhsehlaw nan Pathian kha nan ṭih lai; zeitintiah keimah cu Bawipa nan Pathian ka si.\n18“Cucaah ka nawlbia kha nan tuah lai i ka phunglam kha nan ulh hna lai i nan tuah veve hna lai; cucaah hi ram chungah hin him tein nan um lai. 19Ram nih a theitlai a chuah lai i khim tein nan ei lai i ram chungah him tein nan um lai. 20Nannih nih, ‘Kum sarihnak kum ah cun zeidah kan ei kun lai, thlaici kan thlak lo i kan tirawl kan pumhkhawmh hna lo ahcun?’ tiah nan ti ahcun, 21kum ruknak kum ah khan ka thluachuahnak cu nan cungah nawl ka pek lai i kum thum ca in theitlai a chuah lai. 22Kum riat kum ah thlaici nan tuh tikah, rawl hlun kha nan ei ko lai; kum kuanak kum, a theitlai a chuah kum tiang cun, rawl hlun cu nan ei lai. 23Ram cu zungzal ca cun nan zuar lai lo, zeitintiah ram cu keimah ta a si; zeitintiah nannih cu keimah sin i mipem le khual nan si. 24Nan comi ram chung vialte ah cun lo kha tlanh ṭhan nan sian lai.\n25“Nan unau a si a fah i a thilri a cheukhat cu a zuar ahcun, amah he aa naih bikmi a rualchan nih a ra lai i a unau nih a zuarmi cu a tlanh lai. *25:35: Deu 15:7-8 26Mi pakhatkhat nih tlanhpiaktu a ngeih lo i amah cu a hun i chilhkhah i a tlanhnak ding caah a za a ngeih ahcun, 27a zuar ri khan kum rel seh law, a zuarhmipa kha a tangmi man zat pe ṭhan seh; cun amah thilri ah cun a kir lai. 28Sihmanhsehlaw lak ṭhannak ah a za a ngeih lo ahcun, a zuarmi cu a cawtu kut chungah khan jubili kum tiang a tang ko lai; jubili ah cun chuahter a si lai i amah kha a thilri sinah cun a kir ṭhan lai.\n29“Kulh a ngeimi khua chung i inn pakhat cu mi pakhatkhat nih a zuah ahcun, a zuarh hnu kum khat pumhlim chungah a tlanh ṭhan khawh lai; kum khat tlingte tlanhnak nawl a ngei lai. 30Kum khat tlingte chung i a tlanh khawh lo ahcun kulhmi khua chung i inn cu a zungzal in a tefa hna tiangin, a cawtu ta cu a si lai; jubili zongah khirh ṭhan a si hlei lai lo. 31Sihmanhsehlaw kulhnak a ngei lomi khuate chung i inn hna cu ram chung i lo bantuk hna ah khan rel an si lai; tlanh khawh an si lai i jubili ah khirh ṭhan an si lai. 32Sihmanhsehlaw Levi mi hna khua, an covo khua hna chung i inn hna cu, Levi mi nih zeitikhmanh ah an tlanh khawh lai. 33Cun Levi mi pakhatkhat nih tlanh khawhnak nawl a ngeihmi cu a hman lo ahcun, an covo khua chung i a zuarmi inn cu jubili ah khirh ṭhan a si lai; zeitintiah Levi mi hna khua chung i inn hna cu Israel mi hna lakah an covo an si. 34Sihmanhsehlaw tlangram chung lo, an khua ta a simi hna cu zuarh khawh an si hnga lo; zeitintiah mah cucu a zungzal an vo a si.\n35“Na unau cu a si a fah i nangmah kha an toh ahcun, nangmah nih na rak cawmken lai; khual le mipem bantukin na sinah a um lai. 36A miak siseh a karh siseh amah sinin na la lai lo, sihmanhsehlaw na Pathian cu ṭih ko; na unau cu na sinah khua a sak khawh nakhnga. 37Na tangka kha a karh in na cawih lai lo, na rawl zong a miak in na pe lai lo. *25:37: Exo 22:25; Deu 23:19-20 38Keimah cu Bawipa nan Pathian Kanaan ram kha nanmah pek awk le nan Pathian si awkah Izipt ram chungin an chuahpitu hna ka si.\n39“Cun na unau kha na kiangah a si a fah i amah le amah kha na sinah aa zuar ahcun, sal bantuk cun na hmang lai lo: *25:39-46: Exo 21:2-6; Deu 15:12-18 40nangmah sinah amah cu kuli bantuk le mipem bantukin a um lai. Jubili kum tiang an rianh lai; 41cun nangmah sinin amah he a fale he an chuak lai i amah innchungkhar sinah khan an kir lai i a pupa hna covo ah khan a kir lai. 42Zeitintiah anmah cu, Izipt ram in ka chuahpimi ka sal an si; sal ah zuar an si lai lo. 43Amah cu hrang piin na uk lai lo, sihmanhsehlaw na Pathian kha na ṭih lai. 44Salnu salpa nan ngeih awk hngami hna cu, nan velchum i a ummi miphun hna chungin salnu salpa caah cun nan cawk hna lai. 45Cun nannih sin i khua a sami phundang mi hna le nan ram i hrinmi an chungkhar hna lak zongin nan cawk khawh hna lai i nan misa an si lai. 46Nan hnu i nan fapa hna kha, zungzal in co awkah nan roh khawh hna lai; annih cu sal ah nan ser khawh hna lai, sihmanhsehlaw Israel mi nan unau a simi hna cu, pakhat le pakhat hrang piin nan i uk lai lo.\n47“Nangmah sin i a ummi khual maw mipem maw a hung rum i a pawng i a ummi na unau a si a fah i na sin i a ummi khual sinah cun maw mipem sinah cun maw, asiloah, khualpa innchungkhar lak i pakhatkhat sinah maw aa zuar ahcun, 48aa zuarh hnu zongah tlanh khawh a si lai; a unau pakhatkhat nih an tlanh lai, 49asiloah, a pa unau nih maw a pa unau fa nih maw a tlanh lai, asiloah, amah innchungkhar mi a simi pakhatkhat nih a tlanh lai; asiloah, amah cu a hung rum ahcun amah le amah aa tlan lai. 50A cawtu pa he cun amah le amah aa zuarh kum in jubili kum tiang an rel ṭi lai i a luatnak man cu a kum zat ning in a si lai; amah a ngeitu sin i a um caan cu kuli can bantukin tuakpiak a si lai. 51Kum tampi a bat rih ahcun a tlanhnak man caah khan a kum zat ning in a rak cawknak man chung khan khirh a si lai. 52Sihmanhsehlaw jubili kum tiangah kum tlawmte lawnglawng a taan ahcun amah he cun an tuak lai i amah tlanhnak ca tangka amah sinin kum zeizat rianṭuannak dah a ba rih tining khan a khirh lai. 53Kum khat hnu kum khat in rawihmi kuli bantuk amah sinah a si lai; na mithmuh ah hrang piin amah cu a uk lai lo. 54Cun mah tining hin tlanh a si khawh lo ahcun jubili kum ah amah he a fale he luatter an si lai. 55Zeitintiah keimah caah cun Israel mi cu ka sal an si; Izipt ram in ka chuahpimi ka sal an si; keimah cu Bawipa nan Pathian ka si.


US Martial Law Kongah Congress Nih Zeidah An Chim Ve Cang – The Cherry Par\nUS Martial Law Kongah Congress Nih Zeidah An Chim Ve Cang\nDecember 21, 2020 Cherry News\n𝐌𝐚𝐫𝐭𝐢𝐚𝐥 𝐋𝐚𝐰 𝐤𝐨𝐧𝐠𝐚𝐡 𝐂𝐨𝐧𝐠𝐫𝐞𝐬𝐬 𝐧𝐢𝐡 𝐳𝐞𝐢𝐝𝐚𝐡 𝐚 𝐜𝐡𝐢𝐦? Zeibantuk federal phung hmanh nih martial law hmannak nawl hi president kut ah a chia lo. Asinain, 1792 le 1871 karlak ah hin Insurrection Acts an remh a tam ngai. 20th Century belte ah cun remhsiam a tlawmdeuh cang. Insurrection Act chung i tengnge 3 nih hin ramchung i ralkap hmannak nawl hi president kutah a chiah. Sections 251 le 252 nih hin the Calling Forth Clause hi an dirpi ngai, ti a lang. Section 251 tangah hin, State pakhat khat ah dohdalnak a um i, state governor asiloah legislature nih federal sinah bomh a hal a si ah cun, President nih hin National Guard a siloah a dang punghman ralkap pawl a hman khawh hna. Second 252 tangah cun, doh a tongmi state nih bomhhalnak an tuah lo zongah US laws dirkamh duh ruangah president nih direct in ralkap thazaang a hman khawh.\nSection 253 tangah cun, dohnalnak, ramchung buaibainak, phungkalh in cawlcanghnak, asiloah mipi buaiter timhnak state pakhat ah a um i, state asiloah federal law hnursuan, asiloah mipi/pumpaak an constitutional rights hnursuanpiak an timh hna i state zong nih a tawlrelpiak khawh hna lo/a tawlrelpiak duh hna lo ah cun, President nih National Guard asiloah duty a la lio mi ralkap a hman khawh hna. Section 252 ah khan cun, state pawl an duhnak hi santlai an si lem lo. Part V ningah cun, states pawl nih National Guard pawl sawmnak le an ramri i hmannak nawl an ngeih mi hi Posse Comitatus Act nih a hnursuanpiak kho hna lo. Cun, Title 32 tiin theih mi phunghrampi tangah National Guard pawl an cawlcangh a si ah cun Posse Comitatus Act hi an cungah hman khawh a si lo.\nTitle 32 nih hin cun riithainak an dohnak, ramchung himbawmnak an kalpinak le training tuahnak nawl a pek hna. Asinain, 2020 June ah khan AG W. Barr nih Title 32 cu kautuk in a sullam a vun leh chap i, National Guard pawl training tuahnak le field exercises tuahnak ding tiangin a langhter. Cu ti ning a si ah cun, an training tuahmi chungah hin raltuknak asiloah mission i hmaithlaknak pawl cu President asiloah Secretary of Defense duhnak in tuahter an si hnga. Cu phung cu Posse Comitatus Act he ai kalh. Ralkap pawl ramchung ah police rian an tuah hi tih a nung kho mi a si, tiin US Founders pawl nih British sinin lungfim an cawn. Cucu Constitution i Bill of Rights nih a langhter.\n𝐃𝐚𝐥𝐥𝐢𝐧𝐚𝐤: 𝐌𝐚𝐫𝐭𝐢𝐚𝐥 𝐋𝐚𝐰 𝐡𝐢 𝐂𝐨𝐧𝐬𝐭𝐢𝐭𝐮𝐭𝐢𝐨𝐧 𝐧𝐢𝐡 𝐚 𝐭𝐥𝐚𝐢𝐛𝐚𝐰𝐡𝐦𝐢 𝐥𝐞 𝐁𝐢𝐚𝐜𝐞𝐢𝐡𝐳𝐮𝐧𝐠 𝐧𝐢𝐡 𝐚 𝐳𝐨𝐡𝐟𝐞𝐥 𝐝𝐢𝐧𝐠𝐦𝐢 𝐭𝐡𝐢𝐥 𝐚 𝐬𝐢. Congress nih martial law hman i tim seh, cun SC zong nih hman dingin nawl hei chuahpiak ko hmanh sehlaw, US Constitution pi zoh chih in ai thlaak kho thiamthiam rih. Congress, president le, SC hi Constitution nih a zungzal in a tlaihmi an si. Constitution nih a pekmi nawlngeihnak vial lawng ai ngeihmi an si hna. Constitutional rights buar dingin Martil law lawng hlah, zeibantuk cawlcanghnak hmanh tuahnak nawl an ngei lo. Asinain, Constitution nih a pekmi rights pawl hi remhkhawh lo cu an si ruam lo. Biaceihzung pawl nih thatein an zohfel hnu ah a remthatnak in tawlrel a si caan a um. Cu Constitutional rights pawl cu buaktlakin cun a nung dih i, federal biaceihzung pawl nih an runven peng hna.\nState pakhat khat ah ralkap nih martial law an hman i, thong an thlakmi hna an um ah cun chuahter hna dingin federal court nih an sinah nawlnak a tuah lai. Asinain, federal biaceihzung nih hin thatein an halnak a ruang an langhter khawh lo a si ah cun, ralkap nih civil cozah ai nincan nak dignah nawlngeihnak a hman ko lai.\n𝘿𝙖𝙡𝙣𝙜𝙖𝙣𝙖𝙠: 𝙎𝙩𝙖𝙩𝙚𝙨 𝙥𝙖𝙬𝙡 𝙩𝙚 𝙯𝙚𝙞𝙙𝙖𝙝 𝙖𝙣 𝙡𝙖𝙬𝙝 𝙡𝙖𝙞? State nih martial law hman hi a fawi ngaimi thil a si. State pakhat nih a state chungah martial law tuahnak nawl ai ngeih, tiin SC nih a chim. Posse Comitatus Act hi states caah a si lo i, state chung law enforcement ca i ralkap thazang hmannak nawl an i ngeihmihi a hnursuanpiak kho hna lo. Asinain, cu ti ti tikah, state nih an duhmi paoh an tuah khawh, tinak a si lo. US Constitution, federal laws, hnatlaknak an tuahmi pawl nih hin a sangbikmi Law of the Land hi an ser caah, cucu zeibantuk state hmanh nih nawl a lonh kho lo. Martial law tuah a va si ko bu zongah, state officials pawl hi US Constitution le ai tlakmi federal law nih a theem thiamthiam hna, tiah SC nih a chim. Moyer v. Peabody le Sterling v. Constantin kongah, state nih hin emergency a ton i, lungtha tein khua a khaan le thil ai ningcanglo mi direct in a tawlrel a si ko ah cun, martial law hi a tuah khawh, tiin SC nih biachahnak a tuah.\n𝗕𝗶𝗮𝘁𝗹𝗮𝗮𝗸 𝗸𝗮𝘄𝗺𝗻𝗮𝗸; Congress nih martial law hmannak nawl a pek ko hmanh ah, federal cozah nih constition ning tein martial law chuahnak nawl ai ngeih, tiin SC nih biachahnak a tuah taktakmi a um lo. Cu bantukin nawlpek mi a va um ko zongah, Constituion phung zulh tein tuah a si la i, martial law an tuah chung i ralkap pawl an cawlcanghnak vialte hi biaceihzung nih zohthannak a tuah hrimhrim lai, ti asi. State nih martial law kalpinak nawl ai ngeihmihi cu fiangtein a um ko nain, rii tampi khiahpiak a si ve. State law nih nawl a pek hna caan paoh ah state nih martial law a tuah ko lai. Federal courts belte nih cun state governor a biachahnak a laak khawh ta a hau. Asinain, Constitution le ai tlakmi federal laws nih state nih martial law a thanhmi hi hnahnawh a pek khawh thiam rih. Cun federal court ah biaceihbawi nih an cawlcanghnak zohpiak a si fawn rih lai. Congress le state cozah nih martial law a sullam hi fiangdeuh in an langhter lo chung paoh cu a konglam thitha in theihfian khawh a si rih lai lo. Tutan election kongah Trump nih hin amah thu in swing states 5 ah hin martial law a hmang kho lo. Credit: Chelsea Bawi\n← President Trump Nih Amah Nawlngeihnak Te Lawng Hmang In Martial Law A Thanh Kho Lo\nTrump Legal Team Nih Pennsylvania Cu US Supreme Court Ah Taza An Cuai →\nKIA Commander-in-Chief General Bia Roling Cu A Mak Taktak Ko\nChinram Chung Dothlennak Ah Ramleng Khuasa Kan Miphun Hi Zaangfaakchin An Si\nCNF/CNA Caah Kumkhat $500 Cio Kan Pek Ahcun $7,000,000 (7.5miliam) A Chuak Lai\nChin Mi Nih Ral Lakah Zeitindah Kan I Zohkhenh Lai?\nKa Nunram Hip tu Mi Lian Ngan (4) (4 Greats Who Influence My Life)


***Vakok.Lian***: Kan Umnak vawleiHi Zeitin Dah A Um Te Lai?\nKan Umnak vawleiHi Zeitin Dah A Um Te Lai?\nNi a vel mi Arfi hna khi Planet an ti. Pakua an si an ti tawn.Cuhna lak ah a ngan bik mi cu Jupiter a si. Kan unm nak vawlei nak in a let 11 in a ngan deuh . Scientist (Saitis in kan tial lai) hna nih cun planet dang a um rih lai tiah an zumh. Athli tein 1982 in an rak kawl len cang. April 2003 ah khan Palnnet dang pakhat an hmuh than i, Planet 10 nak an ti. Asinain, hlanlio Samarian pawl (Babylon) mythology (hlanlio tiuanbiaah “Nibiru” Planet kong hi fak piin an rak chim. Cucaah hi planet hi “Nibiru” tiah a min an sak. Nibiru cu Arfi sen ki ngei a si. Jupiter tia hrawng a si.Thla Paruk a ngeih.i,a paruk nak cu kan vawlei tia hi a si. Arfi an rak chuah nak Galaxy in a rak chuak i, kan um nak vawlei lei panh in a rak zuang len ko tiah anti. 12.12.2012 ah cun Ni le vawlei kar lak ah a ra lai i,vawlei dat (gravitation)a dih dih lai i,vawlei ah harnak ngan pi a tlung lai tiah Saitis hna nih an zumh. Saitis le Arfi lei a cawng mi (Astronamers) hna nih cun thlang lei (south pole) ah Telescope Observatory Centre ngan pi an ser.\nNibiru kawng cu an rak hlathlai len ko ti a si! Hi planet hi Planet of Crossing anti fawn. Asullam cu planet dang hna kal ning dan lo in, Ni a vel ve ko nain, a dang in a kal i, kum 3600 dan ah kan um nak vawlei buaiter dingin a ra tawn. Cu ruang ahcun vawlei cungah harnak fakpi a tlun ter tawn ! Atlantis rillipi a tlau mi hna, Noah chan lio I ti let a tho mi hna kha a si tiah saitis nih cun anti.Hi kawng hi tulio vawlei cung I an ni buai pi bik mi pakhat a si caah theih fian duh ah internert ka zoh tawn. Internet I (Nibiru) kong hi zing fatin tein, keimah bantik in vawlei mitampi nih an rak zoh ve ti mi Computer ah a rak I langtawn. Internet I an tial ning cu Lai holh in hitihin a si\n“Kan Galaxy(Arfi umnak ram)ah hin kum 3600 dan ah planet pakhat cu vawlei le Ni kar lak ah a rak lut I a pal lengmang tawn. April 2003 ah khan hi planet sen hi hmanbilu a ngan mi in vawlei in an rak hmuh hmasa.Vawlei thil aa thlen lai nak ding fianter hram a rak I thawk.Vawlei cung ram ngan pipi hna nih hi planet sen a ngan ngai mi kawng ah hin zeihmanh an chim rih lo. Asullam cu hi thil a phanh mi kawng ah ah hin zei hman I khamhnak ding an thei lo ruang ah a si.\nHi planet nih Ni le Vawlei kar lak a rak phanh hlan azarhkhat ah hin,vawlei aa velmi a dih lai I, suimilam pakhat chung ah vawlei hi degree 90 in a vel cawlh lai I, chak lei (north pole le thlang lei (south pole) umnak hi an ni thial dih lai. Hihi Nibiru nih NI le vawlaei karlak I a kal lio ah, a dat nih vawlei a dat a dawp dih ruang ah a si. Hibantuk hin kum 3600dan ah a um tawn. Cu caan ahcun phaisa nih sullam a ngei ti lai lo. Rlli ti let awthawng le aihram nak ngan pi hna , tihnungmi tlang a kangh mi hna , fakpi in lihninh mi hna nih kan vawlei pihi a khat dih lai! Cubantuk thil ruang ah cun minung zakhat ah sawmkua hrawng cu a thi mi le a thi lio mi an um lai. Ramngan le ramrum an um ti lai lo. Nibiru nih a lawnh hnu ah cun vawlei hi a mah kal te in aa vel than lai. Thlichia le ruahpi nih vawlei pi hi a tuam dih lai.Tlang a kangh mi a khu nih vawlei pi hi a khuh dih fawn lai. Cuhhnu ah cun minung nunning hi a thar in thawk than a si lai Biathlam 24:12-17 ah cun “cun Tuufa nih cakhenh paruknak a phoih kha ka hmuh. A fak ngai mi li-hninh a um I, Ni cu puanchia nak bantukin a nak I thlapa cu thisen ban tuk in a sen dih,.cun thli fak nih a kung a hnih tik I theipi kuh a til mi tuk khin arfi cu vancung in vawlei ah an rung tla. Cazual an zual bantuk khin van cu a lo I,tlang le ti kulh vial te cu an um nak hmun in an thial dih hna…”timi kan hmuh. A cung he khin an ni pehtlai (mil) ngai te!\nMathai 24:21-22 ah cun Bawi Jesuh nih hi ti hin a chim:-“Zei cah tiah khi can ah cun vawlei hramthawk in nihin ni tiang ah a um mi harnak a zeihmanh nak in a let tampi in a fak deuh mi harnak kha a um lai. Cubantuk harnak cu a um zawng a um ti lai lo.Cucan cu Pathian nih rak tawi ter hlah sehlaw a hohmanh a nung mi an um hnga lo. Asinain Pathian nih a mi thim mi hna caah cucan cu a tawiter lai” tiah kan hmuh Mark13:14-20 ah cun “Sihmansehlaw Thiotu fihnung hmun ah a dir kha an hmuh tik ah (Areltu nih hi a sullam cu nghalh u!) khi tik ah Judea ram I a um mi cu tlanglei ah an zam awk a si lai. Inchung I um mi cu inn chung ah I phorh awk thil lak awk ah tum hlah seh, cun lo I a um mi zawng a angki vaa lak awk ah inn ah tlung hlah seh…cucan cu….ahar hringhran ko lai…hi atlung ding mi har nak hi pathian nih vawlei a ser hramthawk in a um bal lo mi thil…Hmai lei zawng ah cubantuk cu a um ti lai lo. Bawipa nih cu can cu rak tawi ter hlah sehlaw cu,khamh mi a hohmanh an um ngha lo Sehmanhsehlaw. a thim mi hna caah cun, cu can cu a tawiter” ti mi kan hmuh than.\nGen 6:1-4.. “Pathian fapa hna nih cun minung fanu hna cu a dawh ngai in an hmuh hna I, cu ti cun an duh mi paoh kha nupi ah an ngaih tawn tite hna, minung hna cu an sual ruang ah Pathian nih tilet in vawlei a tawl ti hna kan rel tawn. Cu Pathian fa hna le minung fa hna I um nak in hrin hna cu Nefil (Nephlims) anti. Mingan pipi an si. Nefil hna ruh ro hrim a si tiah an zumh mi cu Saudi Arabia ram ah an hmuh. An ruh ro hna cu Pe 35 hna an si. An lu ruh ro hna hi Pe 5 hna an si! Hi ruh ro a um nak hmun hi ralkap nih an cawng I, Ahohmanh nih zoh an siang lo. Sihmanhsehlaw, Helicopter cung in hman an thlak kho tawn. Samarian pawl (Babylon) tuanbia (methology) ah cun cu Nephlim hna cu an thi dih lo I, Nibiru pakhat ah an um tit e hna an rak chim tawn. Hi Samaria mi hna, Mesapotamia le Indus Valley Civilization te hna hi chan aa lo mi an si.\nNibiru cu Arfi lenglei ram Nebula in a rak chuak I vawlei lei a rak panh chin lengmang tiah April 2003 ah hmanbilu a ngan mi in hmuh a si. May 2011 ah cun mit lawng in hmuh khawh a si lai. Hi Nibiru hi planet dang hna kal ban tuk in siloin, a dang tein a mah tein a kal mi a si. Ni a vel nak lam zawng a kau ngai. Kum 3600 dan ah planet dang hna buaiter ding in lam naih tein a rak ra tawn. Cuticun a tuah a raa thani, Nibiru cu 21.12.2010 ah cun vawlei a kal nak hmun (area) chung ah a rak lut lai. Tih a nun bik ding mi can cu 14.2.2013 a si lai. Hihi Ni le vawlei karlak ah Nibiru a rak luh lai caah a si. Curuang cun Nithum chung vawlei aa vel mi aa din dih lai. Afak ngaingai mi Lihninnak, ritcher scale-10 in -14 tiang thna, rili tilet thao mi le aw thawng tih nun tak tak mi hna fakpi in tlang a kangh mi hna nih cun kan vawlei pi hi a tuam cuah mah lai. Nubiru nih Ni a phenh ruang le tlang a kangh mi a fah tuk tuang ah I a khu a tam tuk ruang ah Van khi a lang ko lai lai lo i, ni khi a nak in aa lang lai, thlapa zawng tlang a kangh mi a khu ruang ah thisen banruk in a sin lai. Fakpiin Li-hninh ruang ah tlang le tikulh tampi an um nak an ni thial lai. Rili kam ah cun su-nam-ee (Tsunami) ruang ah tih a nung ngai lai.Vawlei mui fak pi in aa thleng lai chak lei le thlang lei (North pole le south pole) zong degree 90 in aa thial lai! July 1, 2014 in cun Nubiru cu vawlei hlat ding in a kal cang lai I, vawlei planet caah tih a nung ti lai lo.\nHI thil hi a rak phanh tak tah ding a siah cun, vawlei nuclear bomb an thuh mi hna hi an puak hna lai lo ti chimh khawh an si lo. Vawlei I horhra hna hi ti ah an cang hna ah cun, vawlei hi rili pi nih tampi a khuh lai.Vawlei cung minung hmunthum ah hmun hnih an thi cawlh lai I, a nung rih mi hna zawng pawtam in tam pi an tih rih lai! Cuti cun, vawlei cung minung 90% hrawng cu an thi lai tiah an zumh.\nGreenland ram khi a ngan tuk lo. A khuhtu hawrha khi ‘Ti’ ah cang dih sehlaw rillipi hi metre 7 (Pe 23.1) tiang a sang lai I, Bangladesh hna, Netherlands le ramdang tampi rili ah an pil dih lai. Thlang lei (chhimtawp) hawrha hi vawlei cung dih lak horha 91% hrawng in ruah a si. Ti ah cang dih sehlaw, rilipi khuh ding hi metre 60 (pe-198) tiang in a sang lai. Neuclear bomb puak mi hna le tlang kangh ruang ah Leidip(leikhu) (vaivut)le hmunthur cu ruah pi bantuk in saupi an sur lai. Electric vial te an rawk lai i. mei kan ngei lai lo. Khuapi cawm nak ti paih(Pipe) vial te a rawk dih lai I, khuapi I a um mi vial te hna cu ti dih awk ngaih lo in an thi ko fawn lai. Cucaan ah cun minung caah nung dam in um khawh a har ngai lai!\nHi thil hna hi Saitis hna zawng nih an palh kho. Pathian zawng nih a thlen khawh I kan chim mi hi Saitis pawl hmuh ning a si ko caah, a dik kho I,a dih lo kho fawn. Zei poah hi tlung ko hmanseh kan nih Bawi Jesuh a zum tu hna caah cun tih dingn a umlo. Bawpa ton ding ah kan ni manh peng ding tu a si deuh.\nChirhchan. B. Sanghnuna IAS (Rtd) nih a tial mi chung in lak mi a si.\nCNF Le Nihin Kan Miphun Dirhmun (Part 1)


Rellaw A Dih In Cun Na Nuam Tuk Lai Uico Hna Cu Pasaltha Hna Nih Tamlak An Vat Hah Than Hawi Cang Hna Hih Ta Cu Lawng Si Loh In – Chintanbo\nPale peng, Inpin-hti khua ah umhmun khuarmi SAC ralkap le pyusawhti hna cu May 22, chunhnu ah tualchung hriamtlai phu hna nih luhhnawh in an kah hna caah, pyusawhti le SAC ralkap 10 hrawng an thi tiah Kyatanat pah-kah-phah phu in tuanvo ngeitu nih Mayelat Athan ah a chim.\nKaphnihkar kahdohnak ah tualchung hriamtlai phu lei in minung 3 hliam an tuar i, siizung ah an thlopbul hna tiah theih a si.Hi kahdohnak ah Kyatanat, pah-kah-phah phu, Pale Jawga, Yoma fighter Ramboo, tat-khuai Yinmapin, Pale battalion 1, battalion 6,1,3 G.O.G Myaing phufonh hna nih an kahdoh hna tiah theih a si.\nShan-Karenni (Kaya) Ramri Phaekhung Pawng SAC Ralkap Battalion 422 Riahbuk Ni 2 Peh In Kah An Ton Caah 5 An ThiShan ramkulh le Kareeni (kaya) ramkulh a tonnak Phaekhung peng Silawh, khuapawng ah umhmun khuarmi SAC ralkap battalion 422 cu tualchung hriamtlai phu hna nih May 19 le May 20 ah tiin nihnih chung an kah hna ca ah SAC ralkap 5 an thi tiah Inlay People Defence Force IPDF sin in theih a si.\nMay 19 kahdohnak cu zinglei in an thok i chunnitlak tluk fakngai in kahdohnak a chuak. IPDF nih Similawt khuapawng SAC ralkap sakhan umnak battalion 422 cu 60 mm in an kah hna caah SAC ralkap lei nih 60mm, 120 mm le 79 mm hmang in an kah ve hna.\nMay 19 kahdohnak SAC ralkap lei 5 an thi i 3 hliam an tuar, Inlay PDF in pakhat hliamhma a tuar ve tiah theih a si.May 20 kahdohnak cu Similawt khuapawng ah a cang i, SAC ralkap lei 3 hliamhma an tuar tiah theih a si.\nA tutiang cu ka hmunhma ah cun kahdohnak pehtlai in a chuah caah tualchung mipi hna nih a rannak in a himnak hmun ah i dor cio ding in IPDF nih an thanh.\nSimilawt khuapawng ah umhmun khuarmi SAC ralkap hna cu Inlay PDF, Phaekhong PDF battalion 2, KNDF le tualchung hriamtlai phufonh hna nih an kahdoh hna tiah theih a si.\nKhinOo Peng SAC Ralkap Hriamngan In Zarhkhat Chungah Khuami 10 An Thi. Sagaing ramtthen, Shweboo pengkomh, KhinOo khuapawng Intai Laytawng khua le Tatai khuachung ah SAC ralkap hriamngan kahnak ruangah khuami 10 an nunnak a liam i, 10 nak tam hliam an tuar tiah KhinOo PDF in tuanvo ngeitu pakhat nih a chim.\n2021, March 25 in nihin May 22 tiangah Shweboo pengkomh KhinOo pawnghrawng khua hna ah SAC ralkap kahnak ruangah khuachung mipi hna le tualchung hriamtlai minung 150 nak tam an nunnak a liam cang tiah a chimchap.Credit: The Chin Post\nRelchap, Changreu kan cawkpiak lai,Pupu sin ah rat na duh maw tiah putar pakhat nih hngakchia kum 5 mi nute cu a lemsoi len i tleihhrem tu a rak timh. Rakhine ramkulh,Thandwe khuapi Sanitaung i khuasami kum 61 tluk a si mi U Han Maung cu mi taksa hmeh in pawcawm nak kawltu Chin miphun, Buddhist simi putar nih cun kum 5 tluk a simi hngakchia nute cu Suimilam 5:30 hrawngah Cangreu cawkpiak dingin a lem.\nU Han Maung nih cun Hngakchia nute Ma Yun Nadi cu, Changreu kan cawkpiak lai,Pupu sinah rat na duh maw? tiah ai kal pi i, tleihhrem dingin ai timh cuahmah lioah hngakchia nute nih cun ‘fak’ a ti tuk caah a tap len.Curuangah cun putar pa nih cun Hngakchia nute a kaa cu a huhpiak i,a hngawng zong a reh caah a thawchuah a tha kho ti lo i,a hnuah a thi colh.\nChin Putar U Han Maung cu ai thup i, thaizing nazi 4 ah Gway Chaung Khaw rite Taungkot Thandwe lampi ah thirleng a mawng i cu lioah cun an va tleih tiah theih a si.Hngakchia nute cu a sualpi manh maw sualpi manh lo tiah siibawi te nih an check cuahmah lio a si.U Han Maung cu palik Sakhan ah daan 677/301 hmangin case tuahpiak a si tiah theih a si.